Nyɔ! | April 2015\nGBE BUBU Afrikaans Albanian Amharic Arabic Armenian Azerbaijani Azerbaijani (Cyrillic) Bulgarian Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Cibemba Croatian Czech Danish Dutch Estonian Eŋlisi Eʋegbe Fijian Finnish Franse Georgian German Greek Hebrew Hiligaynon Hungarian Icelandic Iloko Indonesian Italian Japanese Kikaonde Kikuyu Kinyarwanda Kirghiz Kirundi Korean Latvian Lingala Lithuanian Luvale Macedonian Malagasy Maltese Myanmar Norwegian Oromo Polish Portuguese Quechua (Ayacucho) Quechua (Cuzco) Romanian Russian Samoan Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Swahili Swahili (Congo) Swedish Tagalog Tahitian Tetun Dili Thai Tigrinya Tok Pisin Tsonga Turkish Twi Ukrainian Vietnamese Xhosa Zulu\nLe ƒe ʋɛ siwo va yi me la, ƒomegbenɔnɔ trɔ kura le yevudukɔwo me. Tsã la, dzilawo ƒe gbe dzie ɖeviwo wɔna. Gake le ƒome aɖewo me egbea la, edze abe ɖeviwo boŋ ƒe gbe dzie dzilawo va le wɔwɔm ene. Bu kpɔɖeŋu siwo gbɔna ŋu kpɔ, wotu wo ɖe nu siwo dzɔna ŋutɔŋutɔ la dzi.\nEsi ŋutsuvi ƒe-ene-vi aɖe kple dadaa yi fiase aɖe me la, ɖevia do asi ɖa be yeatsɔ fefenu aɖe. Dadaa dze agbagba be yeagbe nɛ hegblɔ be: “Fefenu gbogbo aɖewo le asiwò, alo?” Ðe menya medoa ŋgɔ o, dadaa va kpɔe dze sii be menye nyae wòle be yeabiae hafi o. Ðevia te gbe me tete gblɔ be: “Gake medi eya hã!” Esi dadaa medi be wòagado ɣli ɖe ye ta abe ale si wòwɔna ɖaa ene o ta la, eƒlee nɛ kpoo.\nNyɔnuvi ƒe-atɔ̃-vi aɖe fofo nɔ dze ɖom kple ame tsitsi aɖe eye nyɔnuvia gblɔ be: “Miaƒe dzeɖoɖoa tim, medi be mayi aƒe me!” Fofoa tso dzeɖoɖoa dzi hebɔbɔ gblɔ ɖe to me nɛ be: “Vinye, esusɔ vie ko míadzo, èsea?”\nWogblɔ le James si xɔ ƒe 12 ŋu be egado ɣli ɖe eƒe nufiala ta. Gake James fofo kpɔ dziku ɖe nufialaa boŋ ŋu. James fofo gblɔ nɛ be: “Ðeko wò nufiala ɖe vɔ̃e na wò. Meyina esama ge na sukutatɔwo.”\nKpɔɖeŋu siawo menye nu siwo dzɔ ŋutɔŋutɔ o, gake woate ŋu adzɔ. Woɖe kuxi siwo ŋutɔŋutɔ dze ŋgɔ dzila siwo ɖea mɔ ɖe wo viwo ƒe amemabumabu ŋu, wɔa vi na wo viwo alo dea wo dzi ne wowɔ nu gbegblẽ la fia. Agbalẽ aɖe (The Narcissism Epidemic) gblɔ be: “Eva le bɔbɔm le ŋkeke siawo me be dzila geɖewo megatea ŋu ɖea gbe na wo viwo o. Gake ƒe ʋɛ aɖewo koe nye esi va yi la, ɖeviwo nya ame si dze aɖe gbe le aƒea me, wonyae be menye yewoe o.”\nEnye nyateƒe be dzila geɖewo dzea agbagba be yewoahe yewo viwo nyuie. Woɖoa kpɔɖeŋu nyui na wo viwo eye wotɔa afɔ to heɖɔa wo ɖo le lɔlɔ̃ me ne ehiã. Abe ale si agbalẽ si me míeyɔ nya tsoe va yi gblɔe ene la, dzila siwo nya viɖe siwo le esia wɔwɔ ŋu la “wɔa nu si to vovo na nu si ame akpa gãtɔ le wɔwɔm.”\nAleke wɔ nuwo va trɔ alea? Nu kae dzɔ ɖe vihehe dzi?\nDzilawo Megatea Ŋu Gbea Nya Na Wo Viwo Tututu O\nAme aɖewo gblɔ be tso ƒe 1960 ƒe ƒeawo me kee dzilawo megate ŋu le nya gbem na wo viwo tututu o. Nu si gbɔ wòtsoe nye be agbalẽnyala siwo be yewonya nu tso vihehe ŋu la xlɔ̃a nu dzilawo be woƒe asi megasẽ ɖe wo viwo dzi o. Wogblɔna be: ‘Nye wo xɔlɔ̃, mègana woanɔ vɔ̃wòm o.’ ‘Kafukafu nyo wu tohehe.’ ‘Mègagbe nya na viwòwo o, ke boŋ nɔ wo kafum ne wowɔ nu nyui.’ Ehiã be dzilawo nada asɔ le wo viwo kafukafu kple tohehe na wo me ya, gake agbalẽnyala siawo ƒe nyawo ɖee fia be tohehe na ɖeviwo ate ŋu agblẽ nu le woƒe seselelãme ŋu eye wòana woava lé fu wo dzilawo ne wotsi.\nLe ema megbe kpuie la, agbalẽnyalaawo ke gava le boblo domee be ele be woana ɖeviwo nase le wo ɖokuiwo me be ame veviwoe yewonye. Ðeko wòdze abe ɖe wova ke ɖe vihemɔnu nyuitɔ kekeake ŋu zi ɖeka ene, eyae nye be: Na viwòwo nakpɔe be ame veviwoe yewonye. Ele eme baa be ele be dzilawo nana wo viwo nakpɔe be asixɔxɔ le yewo ŋu ya. Gake ame siwo doa boblo susu si nye be ele be woana ɖeviwo nase le wo ɖokuiwo me be ame veviwoe yewonye la ya tɔ gagbɔ eme. Agbalẽnyala siawo gblɔna na dzilawo be: ‘Miganɔ nya siwo ado dziku na ɖeviawo abe “Ao” alo “Mègawɔe O” ene gblɔm na wo o. Minɔ gbɔgblɔm na wo be woxɔ asi ŋutɔ eye woate ŋu awɔ nu sia nu si wodi.’ Ðeko wòva le abe sese le ame ɖokui me be yenye ame vevi va le vevie na wo wu be woanye ame vevi ŋutɔŋutɔ ene.\nAme siwo doa bobloe be ele be woana ɖeviwo nase le wo ɖokuiwo me be ame veviwoe yewonye la na be ɖeviwo va bua wo ɖokuiwo amegãwoe\nEsia na be ame aɖewo va ƒo nya ta be ame siwo doa bobloe be ele be woana ɖeviwo nase le wo ɖokuiwo me be ame veviwoe yewonye la na be ɖeviwo va bua wo ɖokuiwo amegãwoe, eye wobunɛ be ele be woawɔ nu sia nu na yewo. Agbalẽ aɖe gblɔ be: “Esia wɔe be ŋutete si hiã be woado dzi atsɔ nyaheɖeameŋu kple dzidzedzemakpɔmakpɔ siwo doa mo ɖa godoo le agbe me la mesua wo si o.” (Generation Me) Vifofo aɖe ƒe nya si woyɔ le agbalẽ ma me gblɔ be: “Amebubu ame vevii ƒe nya aɖeke mele dɔwɔƒewo o. . . . Ne èŋlɔ nyatakaka aɖe si mede o le dɔwɔƒe la, wò dɔtɔ makafu wò be, ‘Ee, agbalẽ si dzi nèŋlɔ nua ɖo la nya kpɔ ŋutɔ’ o. Ðeviwo hehe alea menye nu nyui aɖeke kura wɔwɔ na wo o.”\nAmewo Ƒe Susu Le Tɔtrɔm\nLe ƒe geɖe siwo va yi me la, ale si amegbetɔwo ƒe susuwo trɔna nue vihehe ƒe mɔnuwo hã trɔna ɖo zi geɖe. Agbalẽnyala Ronald G. Morrish gblɔ be: “Vihehe ƒe mɔnuwo le tɔtrɔ dzi ɖaa. Ne amewo ƒe nɔnɔme trɔ ko la, vihehe ƒe mɔnuwo hã trɔna ɖe enu.” * Eya ta abe ale si Biblia gblɔe ene la, ele bɔbɔe be “nufiafia ƒe ya sia ya” nanɔ dzilawo ƒom anɔ yiyim anɔ gbɔgbɔm.—Efesotɔwo 4:14.\nEdze ƒãa be ale si dzilawo wɔa vi na wo viwo la le nu gblẽm. Esia na be dzilawo megatea ŋu zãa woƒe ŋusẽ o, eye le ɖeviawo hã gome la, mɔfiame siwo akpe ɖe wo ŋuti be woawɔ tiatia nyuiwo eye kakaɖedzi ŋutɔŋutɔ nanɔ wo si woatsɔ akpe akɔ kple agbemenyawo la mesua wo si o.\nÐe vihemɔnu aɖe li si nyo wua?\n^ mm. 15 Míawoe bi nya aɖewo; woɖee tso Secrets of Discipline: 12 Keys for Raising Responsible Children me.\nNu Gbegblẽ Boŋ Fiam Nèlea?\nTsɔe be wòe le nɔnɔme siwo gbɔna la me.\nÈkplɔ viwò ŋutsuvi kple viwò nyɔnuvi tso kɔmpiutasrɔ̃ƒe yi saŋkuƒoƒosrɔ̃ƒe, eye nèkplɔ wo tso afi ma gayi bɔlƒoƒe, ale be woƒe mo nagadzaka o. Ègblɔ na ɖokuiwò be: ‘Ðeɖi te ŋunye, gake vinyewo nyae be yewo koe le vevie nam le agbe me, eya ta mawɔ nu sia nu si yewodi la na yewo. Ðe menye nenemae wòle be vidada nyui nawɔ na viawo oa?’\nBu eŋu kpɔ: Nu ka tututu srɔ̃mee viwòawo le tso gbɔwò ne wona wò ame si dzi wo la dzea tre me dzea agba me ale be woƒe mo nagadzaka o? Ðe viwòwo mava susui be ɖeko ame tsitsiwo, vevietɔ dzilawo, li hena yewo subɔsubɔ oa?\nMɔnu nyuitɔ: Na viwòwo nakpɔe be hiahiãwo le wò hã ŋuwò. Esia akpe ɖe wo ŋu woasrɔ̃ ale si woabu ame bubuwo kple wò ŋutɔ hã ŋuwò.\nFofowò sẽa ŋuta le ŋuwò eye wòhea nya ɖe ŋuwò vevie le wò ɖevime, eya ta nèɖoe be yemawɔ nenema ɖe ye viwo ŋu gbeɖe o. Esia wɔe be nèkafua viwò ŋutsu eveawo ɣesiaɣi, ne womewɔ naneke si dze kafukafu o hã. Ègblɔ be: ‘Ele vevie be mana woase le wo ɖokuiwo me be ame veviwoe yewonye. Ne wose le wo ɖokuiwo me nenema la, kakaɖedzi si hiã be woakpɔ dzidzedze le agbe me la asu wo si.’\nBu eŋu kpɔ: Nu ka tututu srɔ̃mee viwòawo le tso gbɔwò ne ‘èkafua wo madzemadzee’ kple susu ko be woase le wo ɖokuiwo me be ame veviwoe yewonye? Ne èkafua viwòwo madzemadzee la, nu kae wòagblẽ le wo ŋu fifia kple etsɔme siaa?\nMɔnu nyuitɔ: Da sɔ. Mèganɔ nya hem ɖe viwòwo ŋu vevie o. Ke hã ne èbe yeakafu wo la, kafu wo ɖe nane si wowɔ nyui ta, meganye kesekukuɖɔɖɔ na wo o.\nTsɔe be nyɔnuvi eve siwo xɔ ƒe ade kple atɔ̃ le asiwò. Nyɔnuvi tsitsitɔ wɔa nu gbodogbodo. Etsɔ ɖeka pɛ ko wògado dziku hetu abɔ nɔvia. Èva le ŋugble dem tso ale si nèkpɔ nyaa gbɔe ŋu. Ègblɔ na ɖokuiwò be: “Nyemeka mo nɛ o, ɖeko medzro nu me kplii. Ðe mabi dzi ne megblɔ nɛ be nu si wòwɔa menyo oa?”\nBu eŋu kpɔ: Ðe numedzodzro kple ƒe-ade-vi ɖeɖe dzaa akpɔ nyaa gbɔa? Ðe wògblẽ nyateƒe be woagblɔ na ɖevi be nu si wòwɔ la menyo oa?\nMɔnu nyuitɔ: Na ɖevia nakpɔ nu gbegblẽ si wòwɔ la me tsonuwo. Ne wohe to na ɖevi lɔlɔ̃tɔe la, akpe ɖe eŋu wòatrɔ eƒe agbenɔnɔ.\nBiblia ƒo nu tso nu vevi etɔ̃ siwo ɖea dzesi le amehehe nyuitɔ ŋu la ŋu.\nAle Si Nàhe Viwò Ƒewuivi\nNu si amehehe fiae nye be woafia nu ame. Biblia me mɔfiamewo ate ŋu akpe ɖe ŋuwò nàfia viwò ƒewuivia be wòaɖo to tsɔ wu be wòadze aglã.\nƉoe Ɖe Amewo Ɖoe Ɖe Amewo Nu Ka Tututue Dzɔ Ðe Vihehe Dzi?\nNYATI SI LE AKPAA DZI Nu Ka Tututue Dzɔ Ðe Vihehe Dzi?\nNYATI SI LE AKPAA DZI Vihehe Si Nyo Wu\nLANDS AND PEOPLES Tsaɖiɖi Yi Honduras\nNU SI AKPE ÐE ƑOMEWO ŊU Ale Si Nànɔ Te Ðe Akogotsitsi Nu\nNU SI BIBLIA GBLƆ Lãwo\nÐe Nèzãa Mɔ̃ɖaŋunuwo Nyuiea?\nWAS IT DESIGNED? Dɔ Si Dadi Ƒe Nufuwo Wɔna\nNusɔsrɔ̃ 11: Tsɔ Ke Faa\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo NYƆ! Nu Ka Tututue Dzɔ Ðe Vihehe Dzi?\nƉoe Ɖe Amewo Ɖoe Ɖe Amewo NYƆ! Nu Ka Tututue Dzɔ Ðe Vihehe Dzi?\nNYƆ! Nu Ka Tututue Dzɔ Ðe Vihehe Dzi?


Lododowo 14 | Biblia Le Internet Dzi | Xexe Yeye Gɔmeɖeɖe\nDzi la nya eya ŋutɔ ƒe vevesese (10)\nMɔ aɖe si dze mɔ dzɔdzɔe ate ŋu ahe ku vɛ (12)\nÐekemanyala xɔa nya sia nya dzi sena (15)\nXɔlɔ̃ bɔ ɖe kesinɔtɔ si (20)\nDzi fatu naa agbe ametia (30)\n14 Nyɔnu si dze nunya vavã la tua eƒe aƒe,+Ke nyɔnu tsibome tsɔa eya ŋutɔ ƒe asi gbãnɛ. 2 Ame si ƒe mɔwo le dzɔdzɔe la vɔ̃a Yehowa,Ke ame si toa mɔ fitifitiwo* dzi la doa vloe. 3 Bometsila ƒe nuƒoƒo dadatɔe le abe ameƒoti ene,Ke nunyalawo ƒe nuyiwo akpɔ wo ta. 4 Ne nyiwo meli o la, lãto me nɔa dzadzɛ,Ke nyitsu ƒe ŋusẽe nana wokpɔa agblemenu geɖe. 5 Ðasefo wɔnuteƒe mada alakpa o,Ke aʋatsoɖasefo ya daa alakpa ɣesiaɣi.+ 6 Fewuɖula dia nunya ʋuu doa kpoe,Gake sidzedze sua nugɔmesela ya si bɔbɔe.+ 7 Te ɖa le bometsila gbɔ,Elabena màkpɔ nunya aɖeke le eƒe nu me o.+ 8 Aɖaŋudzela ƒe nunyae nana wòsea mɔ si dzi wòle la gɔme,Ke bometsilawo ƒe movidzɔdzɔ blea wo.*+ 9 Bometsilawo tsɔa woƒe fɔɖiɖi* wɔa nukonyae,+Ke nu dzɔdzɔe wɔlawo lɔ̃na ɖe ame nɔewo dome dzadzraɖo dzi.* 10 Ame ƒe dzi nya eya ŋutɔ ƒe vevesese,*Eye ame bubu aɖeke mate ŋu ama eƒe dzidzɔ kplii o. 11 Ame vɔ̃ɖiwo ƒe aƒe atsrɔ̃ gbidii,+Ke nu dzɔdzɔe wɔlawo ƒe agbadɔ ali ke ɖaa. 12 Ame aɖewo ƒe mɔ dzɔ le woawo ŋutɔ ŋkume,+Ke eƒe nuwuwu nye ku ƒe mɔ.+ 13 Ne veve le ame ƒe dzi me hã, wotoa egbɔ koa nu,Eye dzidzɔ tea ŋu wua enu ɖe nuxaxa me. 14 Ame si ƒe dzi tra mɔ akpɔ eƒe nuwɔnawo me tsonu,+Ke woaɖo eteƒe na ame nyui hã ɖe eƒe nuwɔnawo nu.+ 15 Ðekemanyala* xɔa nya sia nya dzi sena,Ke aɖaŋudzela léa ŋku ɖe eƒe afɔɖeɖewo katã ŋu.+ 16 Nunyala ɖɔa ŋu ɖo, eye wòƒoa asa na vɔ̃,Ke bometsila tsia dzi,* eye wòkana ɖe eɖokui dzi. 17 Ame si doa dziku kabakaba la wɔa bometsinu,+Ke woléa fu ame si bua nuwo ŋu nyuie.* 18 Ðekemanyala* ƒe domenyinue nye bometsitsi,Ke woɖɔa sidzedze na aɖaŋudzelawo abe kuku ene.+ 19 Ame vlowo abɔbɔ ɖe ame nyuiwo ŋkume,Eye nenemae ame vɔ̃ɖiwo hã awɔ le ame dzɔdzɔewo ƒe agbowo nu. 20 Ame dahe haviwo ke hã léa fui,+Gake xɔlɔ̃ bɔ ɖe kesinɔtɔ si.+ 21 Ame si doa vlo ehavi la le nu vɔ̃ wɔm,Ke dzidzɔtɔe nye ame si vea ame tsɛwo nu.+ 22 Ðe ame siwo ɖoa vɔ̃ ɖe tame la metraa mɔ oa? Ke wotsɔa amenuveve kple nuteƒewɔwɔ ɖoa eteƒe na ame siwo ɖoa nyui ɖe tame.+ 23 Kutrikuku ɖe dɔwɔwɔ ŋu hea viɖe vanɛ,Ke nu kpoloe ƒoƒo ɖeɖe la, ɖeko wònaa wodaa ahe.+ 24 Nunyalawo ƒe fiakukue nye woƒe kesinɔnu;Ke bometsilawo ƒe movidzɔdzɔe nana wogatsia bome ɖe edzi.+ 25 Ðasefo nyateƒetɔ xɔa ame* ɖe agbe,Ke aʋatsoɖasefo daa alakpa ɣesiaɣi. 26 Kakaɖedzi sẽŋu le Yehowa vɔvɔ̃ me,+Eye sitsoƒe wòanye na viawo.+ 27 Yehowa vɔvɔ̃ nye agbevudo,Enana woƒoa asa na ku ƒe mɔ̃tetrewo. 28 Fia ƒe atsyɔ̃ le dukɔ ƒe agbɔsɔsɔ me,+Ke ne teviwo mele dziɖula si o la, edome gblẽna. 29 Ame si medoa dziku kabakaba o la, nugɔmesese bɔ ɖe esi,+Ke ame si megbɔa dzi ɖi o la ɖea eƒe bometsitsi fiana.+ 30 Dzi fatu naa agbe ametia,*Ke ŋuʋaʋã nye ŋuɖui le ƒuwo me.+ 31 Ame si le ame tsɛ tafam la doa vlo Ewɔla,+Ke ame si vea ame dahe nu la dea bubu Eŋu.+ 32 Ame vɔ̃ɖi ƒe vɔ̃wɔwɔ atutui aƒu anyi,Ke ame dzɔdzɔe akpɔ sitsoƒe le eƒe fɔmaɖimaɖi me.+ 33 Nunya tso aƒe ɖe nugɔmesela ƒe dzi me,+Ke bometsila doa boblo etɔ. 34 Dzɔdzɔenyenye doa dukɔ ɖe dzi,+Ke nu vɔ̃ dea ŋukpe mo na dukɔwo. 35 Subɔvi si wɔa nu le nunya me la ƒe nue dzea fia ŋu,+Ke edoa dziku ɖe esi wɔa ŋukpenanu ŋu.+\n^ Alo, “mɔ gɔglɔ̃.”\n^ Agate ŋu afia, “blea amewo.”\n^ Alo, “tsɔa ɖɔɖɔɖo wɔwɔ.”\n^ Alo, “dia nyui na wo nɔewo.”\n^ Alo, “eƒe luʋɔ ƒe vevesese.”\n^ Alo, “Ame makpɔnuteƒe.”\n^ Alo, “ƒe dzi nyrana.”\n^ Alo, “ame si si tamebubuŋutete le.”\n^ Alo, “naa lãmesẽ ametia.”


Mina Miaƒe Ɛ̃ Nanye Ɛ̃—Mateo 5:37 | Nufiame\nGBE BUBU Afrikaans Albanian Amharic Arabic Armenian Bicol Cebuano China Mandaringbe (Bɔbɔetɔ) China Mandaringbe (Xoxotɔ) Colombia Tokunɔgbe Croatian Czech Danish Dutch Estonian Eŋlisi Eʋegbe Finnish Franse Georgian German Greek Greenlandic Haitian Creole Hiligaynon Hungarian Iloko Indonesian Italian Japanese Kinyarwanda Kirghiz Korean Kwangali Kwanyama Latvian Lingala Lithuanian Malagasy Malay Mixe Myanmar Ndebele Ndonga Norwegian Oromo Pangasinan Polish Portuguese Quechua (Ayacucho) Romanian Russian Sepedi Serbian Sesotho (Lesotho) Setswana Shona Slovak Slovenian Spanish Swati Swedish Tagalog Thai Tsonga Turkish Twi Ukrainian Venda Vietnamese Waray-Waray Xhosa Zulu\n“Mina miaƒe Ɛ̃ nanye Ɛ̃ ko, eye miaƒe Ao nanye Ao ko.”—MAT. 5:37.\nNya kae Yesu gblɔ tso nutàta alo atamkaka ŋu?\nAleke Yesu ɖo kpɔɖeŋu nyui aɖe ɖi na mí le eƒe ŋugbedodowo dzi wɔwɔ me?\nMíaƒe agbenɔnɔ ƒe akpa kawo mee wòle be míana míaƒe Ɛ̃ nanye Ɛ̃ le?\n1. Nya kae Yesu gblɔ tso nutàta ŋu, eye nu ka tae?\nZI GEÐE la, mehiã be Kristotɔ vavãwo nata nu alo aka atam o. Nu si ta ye nye be wowɔna ɖe se si Yesu de na wo be, “Mina miaƒe Ɛ̃ nanye Ɛ̃ ko,” la dzi. Nu si Yesu wɔnɛ ye nye be, ne ame aɖe do ŋugbe la, ele be wòawɔ ɖe edzi. Do ŋgɔ na sedede ma la, Yesu gblɔ be: “Migata nu kura o.” Esi wòzu numame na ame geɖe ɣemaɣi be wotaa nu ɖe nu si womeɖo be yewoawɔ o gɔ̃ hã dzi tae wògblɔ nya sia ɖo. Ke ne ame aɖe ka atam alo ɖe adzɔgbe gake mewɔ edzi o ya ɖe? Aɖee afia be womate ŋu aka ɖe edzi o, eye efia be “vɔ̃ɖitɔ la” le ŋusẽ kpɔm ɖe edzi.—Mixlẽ Mateo 5:33-37.\n2. Ðe nu si tae menye nu gbegblẽ ɣesiaɣi be woata nu alo aka atam o la me?\n2 Ðe Yesu ƒe nyawo fia be atamkaka ɖe sia ɖe menyo oa? Gbeɖe! Abe ale si míesrɔ̃e le nyati si do ŋgɔ me ene la, Yehowa Mawu kple esubɔla, Abraham, ame dzɔdzɔe la, woka atam alo ta nu le nya vevi aɖewo me. Nenema kee Mawu ƒe Se la bia be woata nu le nya aɖewo gbɔ kpɔkpɔ me. (2 Mose 22:9, 10; 4 Mose 5:21, 22) Eya ta ate ŋu ahiã be Kristotɔ aɖe nata nu, aɖe adzɔgbe, alo aka atam be yeato nyateƒe, ne ele ɖase ɖim le ʋɔnudrɔ̃ƒe aɖe. Alo, togbɔ be manye nu si Kristotɔ awɔ ɣesiaɣi o hã la, akpɔe ɣeaɖewoɣi be ehiã be yeaka atam alo yeata nu atsɔ ana kakaɖedzi ame bubuwo ɖe nu si wòɖo be yeawɔ ŋu alo atsɔ akpɔ dzrenya aɖe gbɔ. Le nyateƒe me la, esi nunɔlagã la bia tso Yesu si be wòata Mawu ne wòato nyateƒe na yewo la, megbe o, ke boŋ egblɔ nyateƒea le Sanhedrin la ŋkume. (Mat. 26:63, 64) Mehiã be Yesu nata nu na ame aɖeke hafi o, elabena etoa nyateƒe ɣesiaɣi. Togbɔ be ele alea hã la, ne edi be yeaɖo kpe eƒe gbedeasia ƒe nyateƒenyenye dzi la, zi geɖe la, edzea eƒe nyawo gɔme ale: “Vavã, vavã mele egblɔm na mi be.” (Yoh. 1:51; 13:16, 20, 21, 38) Mina míakpɔ nu bubu siwo míate ŋu asrɔ̃ tso Yesu, Paulo, kple ame bubu siwo na woƒe Ɛ̃ nye Ɛ̃ la gbɔ ɖa.\nYESU—AME SI ÐO KPƆÐEŊU NYUITƆ ÐI\nYesu wɔ ŋugbe si wòdo na Fofoa la dzi, tso eƒe nyɔnyrɔxɔgbe va se ɖe eƒe kugbe\n3. Adzɔgbe kae Yesu ɖe na Mawu le gbedodoɖa me, eye aleke Fofoa si le dziƒo la ɖo eŋu nɛ?\n3 “Kpɔ ɖa! Meva ɖo . . . be mawɔ wò lɔlɔ̃nu, Oo Mawu.” (Heb. 10:7) Yesu to gbedodoɖa sia dzi ɖe adzɔgbe na Mawu be yeawɔ eƒe lɔlɔ̃nu. Ema fia be awɔ nu siwo katã wogblɔ ɖi ku ɖe Dzidzimevi si ŋugbe wodo la ŋu eye aɖe mɔ gɔ̃ hã be Satana “[naɖu] afɔkpodzi nɛ.” (1 Mose 3:15) Amegbetɔ bubu aɖeke metsɔ eɖokui na faa be yeatsɔ agbanɔamedzi kpekpe sia gbegbe kpɔ o. Yehowa gblɔ tso dziƒo be yeka ɖe ye Vi la dzi bliboe, togbɔ be mebia tso Yesu si be wòaka atam atsɔ aɖo kpe nya si wògblɔ ƒe nyateƒenyenye dzi o hã.—Luka 3:21, 22.\n4. Aleke gbegbee Yesu na eƒe Ɛ̃ nye Ɛ̃?\n4 Yesu naa eƒe Ɛ̃ nyea Ɛ̃ ɣesiaɣi. Meɖe mɔ gbeɖe be naneke naxe mɔ nɛ be wòado kpo dɔ si Fofoa de asi nɛ la wɔwɔ o. Eyi edzi ɖe gbeƒã Mawu Fiaɖuƒe ŋuti nya nyui la hewɔ ame siwo Mawu he va eya Yesu gbɔ la nusrɔ̃lawoe. (Yoh. 6:44) Biblia ɖɔ Yesu ƒe nyateƒetɔnyenye kple nya sia si ame geɖe nya nyuie la be: “Aleke gbegbee Mawu ƒe ŋugbedodowo ɖasɔ gbɔe o, wo katã wozu Ɛ̃ to eyama dzi.” (2 Kor. 1:20) Vavãe, Yesue ɖo kpɔɖeŋu nyuitɔ ɖi na mí, elabena ewɔ ŋugbe si wòdo na Fofoa la dzi. Fifia, mina míade ŋugble tso ame aɖe si wɔ eƒe ŋutete ɖe sia ɖe srɔ̃ Yesu la ŋu.\nPAUL NA EƑE Ɛ̃ NYE Ɛ̃\n5. Kpɔɖeŋu kae apostolo Paulo ɖo ɖi na mí?\n5 “Nu kae wòle be mawɔ, Aƒetɔ?” (Dɔw. 22:10) Nya siae Paulo si woyɔna ɣemaɣi be Saul la gblɔ esime Aƒetɔ Yesu, si wodo ɖe dzi la, ɖe eɖokui fiae le ŋutega aɖe me. Yesu di be Saul nadzudzɔ Kristotɔwo yome titi. Nu si do tso emee nye be, Saul trɔ dzi me tso eƒe agbenɔnɔ tsãtɔa me ɖokuibɔbɔtɔe, exɔ nyɔnyrɔ, eye wòlɔ̃ xɔ dɔ tɔxɛ si wode esi be wòayi aɖaɖi ɖase tso Yesu ŋu na dukɔwo la. Tso ɣemaɣi va se ɖe Paulo ƒe anyigbadzigbenɔnɔ ƒe nuwuwu la, medzudzɔ Yesu yɔyɔ be “Aƒetɔ” o; eto esia me ɖee fia be yele klalo awɔ eƒe gbe dzi ɣesiaɣi. (Dɔw. 22:6-16; 2 Kor. 4:5; 2 Tim. 4:8) Paulo mele abe ame bubu siwo ŋu Yesu gblɔ le be, “Nu ka tae miele yɔyem be ‘Aƒetɔ! Aƒetɔ!’ evɔ miewɔa nya siwo megblɔna ya dzi o?” la ene o. (Luka 6:46) Ɛ̃, Yesu kpɔa mɔ be ame siwo katã lɔ̃ be yenye yewoƒe Aƒetɔ la nawɔ nu si woɖe adzɔgbe be yewoawɔ la dzi, abe ale si apostolo Paulo wɔe ene.\n6, 7. (a) Nu ka tae Paulo he Korinto yiyi ɖe megbe, eye nu ka tae mesɔ be ame aɖewo nake ɖi Paulo be metoa nyateƒe o? (b) Aleke wòle be míabu ame siwo woɖo be woaxɔ ŋgɔ le mía dome lae?\n6 Paulo kaka Fiaɖuƒegbedeasia dzonɔamemetɔe le Asia Sue kple Europa nutowo me, eɖo hame geɖewo eye wòyi ɖasrã wo kpɔ emegbe. Ekpɔnɛ ɣeaɖewoɣi be ehiã be yeata Mawu atsɔ aɖo kpe nya si yeŋlɔ ƒe nyateƒenyenye dzi. (Gal. 1:20) Esi Korintotɔ aɖewo tsɔ nya ɖe Paulo ŋu be metoa nyateƒe o la, eŋlɔ agbalẽ tsɔ ʋli eɖokui ta be: “Esi miate ŋu aka ɖe Mawu dzi godoo ta la, nya si míegblɔ na mi la menye Ɛ̃ ganye Ao o.” (2 Kor. 1:18) Esime Paulo ŋlɔ nya ma la, edzo le Efeso eye wònɔ mɔ zɔm to Makedonia yina Korinto. Le gɔmedzedzea me la, ewɔ ɖoɖo be yeayi aɖasrã hame si nɔ Korinto la kpɔ hafi ayi ɖe Makedonia. (2 Kor. 1:15, 16) Gake abe ale si wòdzɔna le dzikpɔla mɔzɔlawo gome egbea ene la, eva hiã be wòatrɔ ɖoɖo si wòwɔ gbã la. Womewɔa tɔtrɔ mawo ɖe nu maɖinuwo ta, alo le ɖokuitɔdidi ƒe susu aɖewo ta o, ke boŋ hiahiã kpata aɖewo tae wowɔa wo ɖo. Le Paulo gome la, hame si nɔ Korinto la ŋutɔ ƒe nyonyo tae wòhe wo gbɔ yiyi ɖe megbe ɖo. Nu ka tae míegblɔe alea ɖo?\n7 Esi Paulo wɔ ɖoɖo be yeayi aɖasrã wo kpɔ megbe kpuie la, woɖo nyatakaka ɖefuname aɖewo ɖee tso Korinto hamea ŋu be mama le wo dome eye wole mɔ ɖem ɖe ahasiwɔwɔ ŋu. (1 Kor. 1:11; 5:1) Be wòaɖɔ nɔnɔmea ɖo la, eŋlɔ nuxlɔ̃amenya sesẽ aɖewo ɖe eƒe agbalẽ gbãtɔa me ɖo ɖe Korintotɔwo. Esia megbe la, Paulo ate ŋu aɖo tɔdziʋu tso Efeso ayi Korinto enumake hafi, gake etso nya me be yeana ɣeyiɣi ye nɔviawo ne woawɔ yeƒe aɖaŋuɖoɖoa dzi, ale be, ne yeva ɖo wo gbɔ mlɔeba la, yeƒe sasrãkpɔa nade dzi ƒo na wo geɖe wu. Esi Paulo di be yeaɖo kpe susu si ta yewɔ tɔtrɔ le yeƒe ɖoɖoawo ŋu ƒe nyateƒenyenye dzi na wo la, eŋlɔ ɖe eƒe agbalẽ evelia si wòɖo ɖe wo la me be: “Nye la meyɔ Mawu, ne wòanye ɖaseɖila na nye luʋɔ bena, esi mekpɔ miaƒe nublanui la ŋutie nyemeva Korinto haɖe o” ɖo. (2 Kor. 1:23) Negadzɔ gbeɖe be míasrɔ̃ ame siwo ɖe ɖeklemi Paulo la o; ke boŋ mina míade bubu geɖe wu ame siwo woɖo be woaxɔ ŋgɔ le mía dome la ŋu. Vavãe, ele be míasrɔ̃ Paulo, abe ale si ko eya ŋutɔ hã srɔ̃ Kristo ene.—1 Kor. 11:1; Heb. 13:7.\nAME BUBU SIWO NA WOƑE Ɛ̃ NYE Ɛ̃\n8. Kpɔɖeŋu kae Rebeka ɖo ɖi na mí?\n8 “Ɛ̃, mayi.” (1 Mose 24:58) Rebeka to nyagbɔgblɔ kpui ma dzi ɖo nya si dadaa kple nɔviaŋutsu biae be alɔ̃ aʋu le aƒe me ayi kple amedzro aɖe gbe ma gbe ke ahazɔ mɔ kilometa 800 be wòaɖazu Abraham viŋutsu Isak srɔ̃ mahã la ŋu. (1 Mose 24:50-58) Rebeka na eƒe Ɛ̃ nye Ɛ̃, eye wòva zu Isak srɔ̃nyɔnu wɔnuteƒe si vɔ̃a Mawu. Tso ɣemaɣi va se ɖe eƒe kugbe la, enɔ avɔgbadɔwo me abe amedzro ene le Ŋugbedodonyigbaa dzi. Woɖo eƒe nuteƒewɔwɔ teƒe nɛ le mɔ sia nu be eva zu Yesu Kristo, Dzidzimevi si ŋugbe wodo la, mamawo dometɔ ɖeka.—Heb. 11:9, 13.\n9. Aleke Rut na eƒe Ao nye Ao?\n9 “Ao, ke boŋ míatrɔ kpli wò ayi wò dukɔ gbɔ.” (Rut 1:10, NW) Moab-nyɔnu ahosi siwo nye Rut kple Orpa ye nɔ nya sia gbɔgblɔ dzi na wo lɔ̃xo Naomi, si trɔ tso Moab-nyigba dzi yina Betlexem. Mlɔeba la, esi Naomi ƒoe ɖe wo nu be woatrɔ la, Orpa trɔ yi wo de. Gake Rut ya ƒe Ao la nye Ao. (Mixlẽ Rut 1:16, 17.) Enɔ Naomi ŋu kplikplikpli nuteƒewɔwɔtɔe, eye wòɖe asi le eƒe ƒometɔwo kple Moabitɔwo ƒe alakpasubɔsubɔ la ŋu tegbee. Edo dzi abe Yehowa subɔla wɔnuteƒe ene, eye woɖo eteƒe nɛ le mɔ sia nu be eya hã le nyɔnu atɔ̃ siwo ŋkɔ Mateo yɔ le Kristo la ƒe dzidzimegbalẽ me la dome.—Mat. 1:1, 3, 5, 6, 16.\n10. Nu ka tae Yesaya nye kpɔɖeŋu nyui aɖe na mí?\n10 “Nyee nye esi, dɔm!” (Yes. 6:8) Hafi Yesaya nagblɔ nya ma la, ekpɔ ŋutega wɔdɔɖeamedzi aɖe si me Yehowa bɔbɔ nɔ Eƒe fiazikpui dzi le Israel ƒe gbedoxɔa tame le. Esi Yesaya nɔ ŋutega wɔdɔɖeamedzia kpɔm la, esee Yehowa gblɔ be: “Ame ka madɔ, eye ame ka ayi na mí?” Yehowa to nya sia dzi le biabiam be ame kae ayi aɖagblɔ yeƒe gbedeasi na yeƒe dukɔ sẽto la mahã. Esi Yesaya gblɔ be, “Nyee nye esi, dɔm!” la, ɖeko wònɔ abe ɖe wònɔ gbɔgblɔm be, “Melɔ̃ be mayi aɖawɔ dɔ si nède asi nam la” ene. Yesaya wɔ ɖe ŋugbe si wòdo la dzi—ena eƒe Ɛ̃ nye Ɛ̃. Ezu nyagblɔɖila wɔnuteƒe aɖe hena ƒe 46 kple edzivɔ sɔŋ; egblɔ nuxlɔ̃amegbedeasi sesẽwo eye wògblɔ nya ɖi ku ɖe Mawu ƒe ŋugbedodo wɔnuku siwo ku ɖe tadedeagu vavãtɔ gbugbɔɖoanyi ŋu la ŋu.\n11. (a) Nu ka tae wòle vevie ŋutɔ be míana míaƒe Ɛ̃ nanye Ɛ̃? (b) Ame siwo mewɔ nuteƒe o ƒe nuxlɔ̃amekpɔɖeŋu kawoe li?\n11 Nu ka tae Yehowa na woŋlɔ kpɔɖeŋu siwo me míedzro la ɖe eƒe Nya la me ɖo? Eye aleke gbegbee nana be míaƒe Ɛ̃ nanye Ɛ̃ le vevie? Biblia xlɔ̃ nu mí eme kɔ nyuie be “ɖoɖodzidalawo” hã le ame siwo “dze ku” la dome. (Rom. 1:31, 32) Egiptetɔwo ƒe Farao, Yuda Fia Zedekiya kple Anania kpakple Safira wole ame siwo ɖo kpɔɖeŋu gbegblẽ ɖi, siwo ŋu Biblia ƒo nu tsoe be womena woƒe Ɛ̃ nye Ɛ̃ o, la dome. Gbegblẽ va wo katã dzi eye wozu nuxlɔ̃amekpɔɖeŋuwo na mí.—2 Mose 9:27, 28, 34, 35; Eze. 17:13-15, 19, 20; Dɔw. 5:1-10.\n12. Nu kae akpe ɖe mía ŋu míana míaƒe Ɛ̃ nanye Ɛ̃?\n12 Esi míele “ŋkeke mamlɛawo” me ta la, míele ame “mawɔnuteƒewo,” kple ame siwo “si ɖokuitsɔtsɔ na Mawu ƒe nɔnɔme le, gake womenɔa agbe ɖe eƒe ŋusẽ nu o,” la dome. (2 Tim. 3:1-5) Ele be míadze agbagba ɖe sia ɖe aƒo asa na hadede vɔ̃ mawo. Ðe ema teƒe la, ele be míanɔ ƒu ƒom edziedzi kple ame siwo dzea agbagba ɣesiaɣi be yewoana yewoƒe Ɛ̃ nanye Ɛ̃ la.—Heb. 10:24, 25.\nWÒ Ɛ̃ VEVITƆ LA\n13. Nu kae nye Ɛ̃ vevitɔ si Yesu Kristo yomedzela ɖe sia ɖe gblɔ?\n13 Ŋugbe vevitɔ si ame aɖe ate ŋu ado le agbe me lae nye eƒe adzɔgbeɖeɖe na Mawu. Mɔnukpɔkpɔ su ame siwo di be yewoazu Yesu ƒe nusrɔ̃lawo la si zi gbɔ zi etɔ̃ sɔŋ be woalɔ̃ ɖe edzi be yewodi ŋutɔŋutɔ be yewoawɔ nu siwo wobia tso yewo si. (Mat. 16:24) Esi hamemetsitsi eve bia gbe ame si di be yeazu gbeƒãɖela maxɔnyɔnyrɔ la, wobiae be, “Èdi le nyateƒe me be yeazu Yehowa Ðasefoa?” Emegbe ne amea wɔ ŋgɔyiyi geɖe le gbɔgbɔ me eye wòdi be yeaxɔ nyɔnyrɔ la, hamemetsitsiwo akpe kplii eye woabiae be, “Ðe nèɖe adzɔgbe na Yehowa le gbedodoɖa me le ɖokuiwò sia?” Mlɔeba le nyɔnyrɔxɔgbea la, wobiaa adzɔgbeɖela siwo di be yeawoaxɔ nyɔnyrɔ la dometɔ ɖe sia ɖe be, “Ðe nènɔ te ɖe Yesu Kristo ƒe tafevɔsa la dzi trɔ dzi me le wò nu vɔ̃wo me eye nètsɔ ɖokuiwò ɖe adzɔgbe na Yehowa be yeawɔ eƒe lɔlɔ̃nua?” Le mɔ sia nu la, adzɔgbeɖela yeye siawo gblɔna le ɖaseɖila geɖewo ŋkume be Ɛ̃ hetoa esia me doa ŋugbe na Mawu be yewoasubɔe tegbee.\nÐe nèle agbe nɔm ɖe Ɛ̃ vevitɔ si nègblɔ la nua?\n14. Aleke wòle be míanɔ mía ɖokui me dzrom tso ɣeyiɣi yi ɣeyiɣi?\n14 Èɖaxɔ nyɔnyrɔ yeyee alo èle Mawu subɔm ƒe gbogbo aɖee nye esia o, ehiã be nànɔ ɖokuiwò me dzrom tso ɣeyiɣi yi ɣeyiɣi ahanɔ nya siawo tɔgbi biam ɖokuiwò be: ‘Ðe meyi edzi le agbe nɔm le ɖekawɔwɔ me kple Ɛ̃ vevitɔ si megblɔ la le Yesu Kristo ƒe kpɔɖeŋua sɔsrɔ̃ mea? Ðe meyi edzi le to ɖom Yesu ƒe gbe eye mena be gbeƒãɖeɖe kple nusrɔ̃lawɔwɔ dɔa kpɔtɔ nye nu vevitɔ le nye agbe mea?’—Mixlẽ 2 Korintotɔwo 13:5.\n15. Míaƒe agbenɔnɔ ƒe akpa kawo mee wòle vevie be míana míaƒe Ɛ̃ nanye Ɛ̃ le?\n15 Agbenɔnɔ ɖe míaƒe adzɔgbeɖeɖea nu bia be míawɔ nuteƒe le nu vevi aɖewo hã me. Le kpɔɖeŋu me: Ðe nèɖe srɔ̃a? Ekema yi edzi nàwɔ ɖe atam vevi si nèka be yealɔ̃ ye srɔ̃ ahalé be nɛ la dzi. Ðe nède asi dɔwɔɖoɖo aɖe alo teokrasi subɔsubɔmɔnukpɔkpɔ ƒe dɔbiagbalẽ aɖe tea? Ekema wɔ ɖe ŋugbe si nèdo la dzi. Ðe ame dahe aɖe kpe wò be nàva kplɔ̃ɖoƒe aɖe eye nèlɔ̃ be yeayia? Ekema mègagbe yiyi ne ame bubu aɖe si wòdze abe nu de edzi wu ene la kpe wò emegbe o. Alo ɖe nèdo ŋugbe na ame aɖe le tso aƒe me yi aƒe me subɔsubɔdɔa me be yeatrɔ ava egbɔ ne yeakpe ɖe eŋu wòasrɔ̃ nu tso Mawu ŋua? Ekema dze agbagba ɖe sia ɖe nàna wò Ɛ̃ la nanye Ɛ̃, eye Yehowa ayra ɖe wò subɔsubɔdɔa dzi.—Mixlẽ Luka 16:10.\nYESU, MÍAƑE NUNƆLAGÃ KPLE FIA LA ATE ŊU AKPE ÐE MÍA ŊU\n16. Ne eva eme be míete ŋu wɔ ɖe míaƒe ŋugbedodo aɖe dzi o la, nu kae wòle be míawɔ?\n16 Biblia gblɔ be esi míenye amegbetɔ madeblibowo ta la, “míewɔa vodada zi geɖe,” vevietɔ le míaƒe aɖe la zazã me. (Yak. 3:2) Nu kae wòle be míawɔ ne míeva de dzesii be míewɔ míaƒe ŋugbedodo aɖe dzi o? Le Se si Mawu tsɔ na Israel viwo me la, nublanuikpɔkpɔ ƒe ɖoɖo aɖe le eme si ŋu dɔ woate ŋu awɔ “ne atam ge le ame aɖe nu.” (3 Mose 5:4-7, 11) Ðoɖo aɖe si me lɔlɔ̃ le la li na Kristotɔ siwo wɔ nu vɔ̃ ma tɔgbi la hã. Ne míeʋu nu vɔ̃ si tututu míewɔ la me na Yehowa la, akpɔ nublanui na mí atsɔ míaƒe nu vɔ̃a ake mí to Yesu Kristo, míaƒe Nunɔlagã la, dzi. (1 Yoh. 2:1, 2) Gake be Mawu nayi edzi akpɔ ŋudzedze ɖe mía ŋu la, ele be míatse ku siwo aɖee afia be míetrɔ dzi me; míawɔ esia ne míedze agbagba be míagayi edzi anɔ nu vɔ̃ ma ke wɔm o, eye míawɔ míaƒe ŋutete ɖe sia ɖe aɖɔ nu siwo míaƒe nuƒoƒo ŋumaɖɔɖotɔea gblẽ la ɖo. (Lod. 6:2, 3) Le nyateƒe me la, enyo sãsãsã wu be míabu nuwo ŋu nyuie hafi ayi ŋugbe siwo dzi míate ŋu awɔ ɖo o la do ge.—Mixlẽ Nyagblɔla 5:1.\n17, 18. Etsɔme wɔnuku kae le ame siwo katã dzea agbagba naa woƒe Ɛ̃ nyea Ɛ̃ la lalam?\n17 Etsɔme wɔnuku aɖe ŋutɔ le Yehowa subɔla siwo katã naa woƒe Ɛ̃ nyea Ɛ̃ la lalam! Le ame 144,000 la gome la, esia anye makumakugbenɔnɔ le dziƒo, afi si woawɔ ɖeka kple Yesu le eƒe Fiaɖuƒea me le “eye woaɖu fia kplii hena ƒe akpe ɖeka.” (Nyaɖ. 20:6) Le ame miliɔn gbogbo manyaxlẽ bubuwo gome la, woanɔ agbe le anyigba dzi paradisoa me eye Kristo ƒe Fiaɖuƒedziɖuɖua aɖe vi na wo. Woakpe ɖe wo ŋu le afi ma woade blibo le ŋutilã kple susu me.—Nyaɖ. 21:3-5.\n18 Ne míewɔ nuteƒe le dodokpɔ mamlɛa me le Yesu ƒe Ƒe Akpe Ðeka Dziɖuɖua ƒe nuwuwu la, susu aɖeke maganɔ anyi si tae míake ɖi ame aɖe ƒe nya gbeɖe o. (Nyaɖ. 20:7-10) Ame sia ame ana eƒe Ɛ̃ nanye Ɛ̃, eye eƒe Ao nanye Ao. Ame ɖe sia ɖe si anɔ agbe ɣemaɣi la asrɔ̃ Yehowa, mía Fofo si le dziƒo, si nye ‘Mawu nyateƒetɔ’ la, le mɔ deblibo nu.—Ps. 31:6.\nYesu Ƒe Nyawo—Mina Miaƒe Ɛ̃ Nanye Ɛ̃


Ƒomedodowo Me Aɖaŋuɖoɖowo\nGBE BUBU Afrikaans Albanian Amharic Arabic Armenian Azerbaijani Azerbaijani (Cyrillic) Bengali Bulgarian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Chitumbuka Cibemba Croatian Czech Danish Dutch Efik Estonian Eŋlisi Eʋegbe Fijian Finnish Franse Georgian German Greek Gujarati Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kikuyu Kinyarwanda Kirghiz Kirundi Korean Lingala Lithuanian Luganda Luvale Macedonian Malagasy Malayalam Maltese Marathi Myanmar Nepali Norwegian Oromo Pangasinan Polish Portuguese Punjabi Quechua (Ayacucho) Quechua (Cuzco) Romanian Russian Samoan Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Swahili Swahili (Congo) Swedish Tagalog Tahitian Tamil Tatar Telugu Tetun Dili Thai Tigrinya Tok Pisin Tsonga Turkish Twi Ukrainian Urdu Vietnamese Xhosa Yoruba Zulu\nSusuhehe Yi Ƒomedodowo Dzi\nNe èdi be ƒomedodo nyui nanɔ ye kple amewo dome la, Biblia ŋue nàtrɔ ɖo gbã hena aɖaŋuɖoɖo loo alo eyae anye nu mamlɛtɔ si ŋu nàtrɔ ɖoa? De ŋugble tso ale si nunya si tso blemagbalẽ sia me wɔ ɖeka kple nu siwo ŋu numekulawo ke ɖo nyitsɔ laa ŋu kpɔ.\nLe numekuku aɖe si wowɔ le ƒe 2014 me ƒe nya nu la, sɔhɛ 51 le alafa me siwo xɔ tso ƒe 18-25 gblɔ tso gbɔdɔdɔ do ŋgɔ na srɔ̃ɖeɖe ŋu be, “meganye nya gã aɖeke le India o.” Ðɔkta aɖe si le dugã si nye Mumbai me gblɔ le nyadzɔdzɔgbalẽ aɖe (Hindustan Times) me be le yeƒe susu nu la, “togbɔ be sɔhɛwo zɔna kple wo nɔewo hã la, menye susuae nye be yewoava ɖe srɔ̃ o. Eɖanye gbɔdɔdɔ zã ɖeka aɖe alo zɔzɔ hena ɣeyiɣi kpui aɖe alo wo nɔewo gbɔ nɔnɔ o, menye srɔ̃ɖeɖee nye woƒe taɖodzinu o.”\nBU NYA SIAWO ŊU: Ame hatsotso eve siawo dometɔ kawoe xɔa nulɔdɔwo eye woƒe dzitsinya bua fɔ wo wu—ame siwo kpɔa gome le gbɔdɔdɔ do ŋgɔ na srɔ̃ɖeɖe me loo alo srɔ̃tɔwo?—1 Korintotɔwo 6:18.\nWova de dzesii be ame siwo lɔ̃a dzrewɔwɔ kple woƒe ƒomea me tɔwo kuna kaba le woƒe ƒe 35 va ɖo 50-awo xɔxɔ me. Esi numekula siwo le yunivɛsiti si le Copenhagen ku nu me hena ƒe 11 kple edzivɔ tso ame siwo ade 10,000 siwo le woƒe ƒe 35 va ɖo 50-awo me ŋu la, wokpɔe be wo dometɔ siwo lɔ̃a dzrewɔwɔ kple woƒe ƒometɔwo tea ŋu kua kukpo wu ame siwo melɔ̃a dzrewɔwɔ kple woƒe ƒometɔwo o. Numekulaawo ƒe nuŋlɔla gblɔ be ale si wokpɔa kuxiwo, agbanɔamedziwo kple nyaʋiʋliwo gbɔ la “ate ŋu anye mɔ vevi si dzi woato aɖe kukpokuku dzi akpɔtɔ.”\nBIBLIA GBLƆ BE: “Nunyala kpɔa eƒe nuƒoƒo dzi, eye nugɔmesela gbɔa dzi ɖi blewu.”—Lododowo 17:27.\nLe numekuku aɖe si wowɔ nyitsɔ laa tso srɔ̃tɔ yeye 564 ŋu le Louisiana me la, wode dzesii be ame siwo dome klãna le woƒe zɔzɔ do ŋgɔ na srɔ̃ɖeɖe me, gake wogava wɔa ɖeka heɖea wo nɔewo gome la, enɔa bɔbɔe be woaklã ɖa le wo nɔewo gbɔ le woƒe srɔ̃ɖeɖe ƒe ƒe atɔ̃ gbãtɔawo me. Srɔ̃tɔ siawo wɔa dzre zi geɖe hã eye womekpɔa dzidzɔ le woƒe srɔ̃ɖeɖea me o.\nBIBLIA GBLƆ BE: “Nu si Mawu bla ɖekae la, ame aɖeke megama eme o.”—Mateo 19:6.


Yohanes Amenyrɔɖetsimelaa Bia Nya Tso Yesu Ŋu | Yesu Ƒe Agbemeŋutinya\nYohanes Di Be Yease Nya Aɖe Tso Yesu Gbɔ\nYOHANES AMENYRƆÐETSIMELAA BIA NYA TSO YESU ƑE WƆƑE ŊU\nYESU KAFU YOHANES\nAnɔ abe ƒe ɖeka ene ye nye esia Yohanes Amenyrɔɖetsimelaa le gaxɔ me. Ke hã, ele Yesu ƒe nukunuwo ŋu nya sem. Bu ale si Yohanes ase le eɖokui me esi eƒe nusrɔ̃lawo va gblɔ nɛ be Yesu fɔ ahosi aɖe si le Nain la viŋutsu ɖe tsitre la ŋu kpɔ. Gake Yohanes di be yease nu si nukudɔ siawo katã fia la tso Yesu ŋutɔ gbɔ tẽe. Eya ta Yohanes dɔ eƒe nusrɔ̃la eve ɖe egbɔ. Ðe susu ka ta? Edɔ wo be woabia Yesu be: “Wòe nye Ame Si Gbɔna laa, alo ɖe míakpɔ mɔ na ame bubua?”—Luka 7:19.\nÐe wòwɔ nuku be wòbia nya ma? Yohanes nye mawusubɔla dovevienu, eye ƒe eve kloe do ŋgɔ esime wònɔ Yesu nyrɔm la, ekpɔ Mawu ƒe gbɔgbɔ wòɖi ɖe Yesu dzi eye wòse Mawu ƒe gbe wògblɔ be yekpɔ ŋudzedze ɖe eŋu. Masɔ be míaƒo nya ta be Yohanes ƒe xɔsee gbɔdzɔ o. Ðe Yohanes ƒe xɔse gbɔdzɔ la, anye ne Yesu makafui nenema gbegbe abe ale si wòwɔe gbe ma gbe ene o. Gake ne menye ɖi kemee Yohanes le o ɖe, ke nu ka tae wòdɔ amewo be woabia nya ma Yesu?\nAnye be ɖeko Yohanes di be yeakpɔ kpeɖodzi tso Yesu ŋutɔ gbɔ tẽe be eyae nye Mesia la. Esia ado ŋusẽ Yohanes esime wòle fu kpem le gaxɔa me. Edze ƒãa be susu bubu aɖe hã tae Yohanes bia nya ma ɖo. Enya Biblia me nyagblɔɖi siwo ɖee fia be Mawu ƒe Amesiamina la anye fia kple ɖela. Ke hã, ɣleti geɖe le Yesu ƒe nyɔnyrɔxɔxɔ megbe la, Yohanes gakpɔtɔ le gaxɔ me. Eya ta Yohanes di be yeanya nenye be ame bubu aɖe gbɔna ɖe Yesu yome si ana nu siwo katã wogblɔ ɖi be Mesia la awɔ la nava eme bliboe.\nLe esi Yesu nagblɔ na Yohanes ƒe nusrɔ̃lawo be, ‘Ɛ̃, nyee nye Ame si gbɔna’ teƒe la, ena kpeɖodzi siwo ɖee fia be Mawu le megbe na ye esi wòda dɔléle kple lãmegbegblẽ ƒomevi vovovowo le ame geɖe ŋu. Eyome egblɔ na nusrɔ̃laawo be: “Miheyi ɖagblɔ nu siwo sem miele kple nu siwo kpɔm miele la na Yohanes: Ŋkuagbãtɔwo le nu kpɔm, bunɔwo le zɔzɔm, anyidɔlélawo ŋuti le kɔkɔm, tokunɔwo le nu sem, wole ame kukuwo fɔm ɖe tsitre, eye wole nya nyui la gblɔm na ame dahewo.”—Mateo 11:4, 5.\nYohanes ƒe nyabiabia la ate ŋu afia be ele mɔ kpɔm be Yesu nawɔ nu si yi ŋgɔ wu nu si wɔm wòle fifia eye ɖewohĩ wòaɖe ye le gaxɔa me. Gake Yesu le gbɔgblɔm na Yohanes be megakpɔ mɔ na nu si yi ŋgɔ wu nukunu siwo wɔm yele la o.\nEsi Yohanes ƒe nusrɔ̃lawo dzo la, Yesu ka ɖe edzi na ameha la be menye nyagblɔɖila koe Yohanes nye o. Eyae nye Yehowa ƒe “dɔla” si ƒe nya wogblɔ ɖi le Malaki 3:1. Eya kee nye nyagblɔɖila Eliya si ƒe nya wogblɔ ɖi le Malaki 4:5, 6 hã. Yesu gblɔ be: “Vavã mele egblɔm na mi be, le ame siwo nyɔnuwo dzi dome la, ɖeke medo kpɔ, si nye gã wu Yohanes Amenyrɔɖetsimela o; gake ame si nye suetɔ le Dziƒofiaɖuƒea me la nye gã wui.”—Mateo 11:11.\nNya si Yesu gblɔ be ame si nye suetɔ le Dziƒofiaɖuƒea me nye gã wu Yohanes la fia be Yohanes manɔ Dziƒofiaɖuƒea me o. Yohanes ye dzra mɔ dzi ɖo na Yesu, gake eku hafi Kristo ʋu dziƒoyiyi ƒe mɔnukpɔkpɔa ɖi. (Hebritɔwo 10:19, 20) Ke hã, Yohanes nye Mawu ƒe nyagblɔɖila wɔnuteƒe eye anye Mawu Fiaɖuƒea tevi le anyigba dzi.\nNu ka tae Yohanes dɔ be woabia Yesu be eyae nye Ame si gbɔna la loo alo ɖe wòle be yewoakpɔ mɔ na ame bubu?\nNyagblɔɖi kawoe Yesu gblɔ be Yohanes Amenyrɔɖetsimelaa na wova eme?\nNu ka tae Yohanes Amenyrɔɖetsimelaa manɔ dziƒo kple Yesu o?\nÈnya be Biblia gblɔe ɖi be Mesia la aku hafi awu eƒe dɔa ŋua.


Nu Siwo Dzɔ Le Yesu Ƒe Kuɣi (Mateo 27) | Yesu Ƒe Agbemeŋutinya\n“Mawu Ƒe Vie Ame Sia Nye Vavã”\nMATEO 27:45-56 MARKO 15:33-41 LUKA 23:44-49 YOHANES 19:25-30\nYESU KU ÐE FUWƆAMETIA ŊU\nNU ÐEDZESIWO DZƆ ESI YESU KU\n“Gaƒoƒo adelia,” si nye ŋdɔ ga 12, ɖo azɔ. Viviti wɔnuku aɖe do ɖe “anyigba ma katã dzi va se ɖe gaƒoƒo asiekelia dzi,” si nye ɣetrɔ ga etɔ̃ me. (Marko 15:33) Menye zãdokeli si dona le dzɔdzɔme nue viviti ma nye o. Zãdokeli dona ne dzinu yeye dze dzi, gake fifia ya dzinua sɔ tegblẽe, elabena Ŋutitoto ƒe ɣeyiɣia mee. Azɔ hã viviti sia nɔ anyi didi sãsãsã wu miniti ʋɛ siwo zãdokeli dona. Eya ta Mawue na viviti sia do!\nBu ale si esia ana ame siwo nɔ alɔme ɖem le Yesu ŋu la ase le wo ɖokui me ŋu kpɔ. Esi vivitia do la, nyɔnu ene te ɖe fuwɔametia ŋu. Nyɔnu siawoe nye Salome, Maria Magdalatɔ, Maria si nye apostolo Yakobo Suetɔ dada kple Yesu dada.\nApostolo Yohanes le Yesu dada, si le nu xam la gbɔ le “fuwɔameti la gbɔ.” Maria le vi si wòdzi henyi wòtsi la kpɔm esime wòle veve sem helĩhelĩ le atia ŋu. Le Maria gome la, ɖeko wòle abe ɖe woƒo “yi legbe” aɖe ɖee ene. (Yohanes 19:25; Luka 2:35) Togbɔ be Yesu le veve sem ŋutɔ hã la, dadaa ƒe dedienɔnɔ nɔ susu me nɛ. Edze agbagba bi ta do ɖe Yohanes gbɔ hegblɔ na dadaa be: “Nyɔnu, kpɔ ɖa! Viwòe nye esi!” Eyome ebi ta do ɖe Maria gbɔ hegblɔ na Yohanes be: “Kpɔ ɖa! Dawòe nye esi!”—Yohanes 19:26, 27.\nAnɔ eme be Yesu dada nye ahosi ɣemaɣi, eye Yesu le gbɔgblɔm na eƒe apostolo si wòlɔ̃na la be wòalé be na ye dada. Yesu nya be Maria viŋutsu bubuawo, siwo nye Yesu dadaviwo la mexɔ ye dzi se haɖe o. Eya ta enɔ ɖoɖo wɔm ɖe dadaa ƒe ŋutilãme kple gbɔgbɔme nuhiahiãwo siaa gbɔ kpɔkpɔ ŋu. Kpɔɖeŋu nyui kae nye esi!\nLe ɣeyiɣi si vivitia dzo me lɔƒo la, Yesu gblɔ be: “Tsikɔ le wuyem.” Esia hã na ŋɔŋlɔawo me nyagblɔɖi aɖe va eme. (Yohanes 19:28; Psalmo 22:15) Yesu se le eɖokui me be ye Fofo ɖe asi le ye, si nye Via ŋu be woado yeƒe nuteƒewɔwɔ akpɔ va se ɖe nuwuwu. Kristo gblɔ le Aramgbe ƒomevi aɖe si anɔ eme be wodona le Galilea la me be: “Eli, Eli, lama sabaktani?” si gɔmee nye, “Nye Mawu, nye Mawu, nu ka ŋuti nègblẽm ɖi?” Ame siwo le tsitre ɖe afi ma la dometɔ aɖewo se nya si wògblɔ la gɔme bubui eye wogblɔ be: “Kpɔ ɖa! Ele Eliya yɔm.” Wo dometɔ ɖeka ƒu du yi ɖatsɔ ƒumekutsa de wain tsitsi me eye wòtsɔe ɖo aɖa nu tsɔ na Yesu be wòano. Ke ame bubuwo gblɔ be: “Miɖe asi le eŋu! Mina míakpɔe ɖa be Eliya ava ɖee le atia ŋu hã.”—Marko 15:34-36.\nYesu do ɣli gblɔ be: “Wowu enu!” (Yohanes 19:30) Ɛ̃, ewu nu siwo katã Fofoa dɔe ɖe anyigba dzi be wòava wɔ la nu. Mlɔeba Yesu gblɔ be: “Fofo, asiwò mee metsɔ nye gbɔgbɔ de.” (Luka 23:46) Ale Yesu tsɔ eƒe agbe de Yehowa si me, eye wòka ɖe edzi be Mawu agagbɔ agbe ye. Azɔ Kristo si ka ɖe Mawu dzi bliboe la de mo to heku.\nKasia, anyigba ʋuʋu sesĩe eye agakpewo fe. Anyigbaʋuʋua nu sẽ ale gbegbe be yɔdo siwo nɔ Yerusalem godo la nu ʋu, eye ame kukuwo ho ɖe dzi. Ame siwo tso eme va yina siwo kpɔ be ame kukuwo ho ɖe dzi la yi ɖe “du kɔkɔe” la me ɖagblɔ nu si teƒe wokpɔ la na amewo.—Mateo 12:11; 27:51-53.\nEsi Yesu ku la, xɔmetsovɔ legbe titri si nye dometsotso le Kɔkɔeƒe la kple Kɔkɔeƒewo ƒe Kɔkɔeƒea dome le Mawu ƒe gbedoxɔa me la dze ɖe eve, tso dzi va se ɖe anyi. Nudzɔdzɔ wɔnuku sia nye Mawu ƒe dɔmedzoe ɖe ame siwo wu Via ŋu ɖeɖe fia, eye wònye dzesi be mɔ si yi Kɔkɔeƒewo ƒe Kɔkɔeƒe, si le tsitre ɖi na dziƒo ŋutɔŋutɔ la le ʋuʋu ɖi azɔ.—Hebritɔwo 9:2, 3; 10:19, 20.\nMewɔ nuku o be vɔvɔ̃ ɖo ameawo ŋutɔ. Asrafomegã si le ŋgɔ na ameawo wuwu la gblɔ be: “Mawu ƒe Vie ame sia nye vavã.” (Marko 15:39) Anɔ eme be enɔ eteƒe esime Pilato nɔ ʋɔnu drɔ̃m Yesu eye Mawu ƒe Vi nyenye ƒe nyaa fɔ ɖe te. Fifia eka ɖe edzi be Yesu nye ame dzɔdzɔe eye wònye Mawu ƒe Vi vavã.\nAme bubu siwo dzi nudzɔdzɔ wɔnuku siawo wɔ dɔ ɖo la trɔ ɖo ta aƒe me “hele akɔta ƒom” le nuxaxa vevie kple ŋukpe ta. (Luka 23:48) Nyɔnu nusrɔ̃la geɖe siwo zɔa mɔ kple Yesu ɣeaɖewoɣi la nɔ ame siwo nɔ nudzɔdzɔawo teƒe kpɔm tso adzɔge la dome. Nu siwo nɔ dzɔdzɔm la te ɖe woawo hã dzi ŋutɔ.\n“HEE ÐE ATI ŊU!”\nYesu ƒe futɔwo do ɣli be: “Hee ɖe ati ŋu!” (Yohanes 19:15) Helagbe me nya si gɔme woɖe be “ati” le Nyanyuigbalẽawo me lae nye stauros. Agbalẽ aɖe si ƒo nu tso atitsoga ŋu gblɔ be: “Nu si stauros fia koe nye ‘ati tsrala si wotu anyi,’ alo ati sesẽ si dzɔ, abe esiwo agbledelawo tuna ne wole kpɔ tɔm ene.”—History of the Cross.\nNu ka tae mate ŋu anye be zãdokelie viviti si do gaƒoƒo etɔ̃ la nye o?\nBeléle na dzila tsitsiwo ŋuti kpɔɖeŋu nyui kae Yesu ɖo?\nDɔ kae anyigbaʋuʋua wɔ, eye gɔmesese kae le gbedoxɔmetsovɔ si dze ɖe eve la ŋu?\nDɔ kae Yesu ƒe ku kple nu siwo dzɔ le eƒe kuɣi la wɔ ɖe eteƒekpɔlawo dzi?\nMaria Do Dzi Le Vevesese Si Le Abe Yi Tɔame Ene La Me\nKpɔɖeŋu si Maria, Yesu dada, ɖo ɖi la ate ŋu akpe ɖe ŋuwò ne èle veve sem abe “yi legbe” ye woƒo ɖe wò ene.


GBE BUBU Albanian Arabic Bengali Bicol Bislama Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Cibemba Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Gujarati Hiligaynon Hindi Hungarian Igbo Indonesian Italian Japanese Kannada Kirghiz Korean Latvian Lithuanian Malagasy Malayalam Marathi Myanmar Niuean Norwegian Ossetian Pangasinan Papiamento (Aruba) Papiamento (Curaçao) Polish Portuguese Punjabi Rarotongan Romanian Samoan Sepedi Setswana Shona Silozi Sinhala Slovak Slovenian Spanish Sranantongo Swahili Swedish Tagalog Tatar Telugu Thai Tshiluba Tsonga Turkish Twi Ukrainian Urdu Vietnamese\nABE alesi ko woti ƒe alafa gbãtɔ me Kristotɔwo yome ene la, nenema ke wòle dzɔdzɔm ɖe Mawu ƒe amewo dzii egbea. (Mateo 10:22; Yohanes 15:20) Teƒe ʋɛ aɖewo koe yometiti nɔ anyi eteƒe didi alo enu sẽ wu Ukraine tɔ, afisi woxe mɔ ɖe Fiaɖuƒegbeƒãɖeɖedɔa nu le ƒe 52 sɔŋ.\nMawu ƒe ame siwo le dukɔ ma me ƒe ŋutinya le 2002 Yearbook of Jehovah’s Witnesses me. Enye ŋutinya si ku ɖe xɔse, dzinɔameƒo, kple ŋusẽ si woɖe fia le ɣeyiɣi vɔ̃wo me ŋu. Nya siwo gbɔna la nye ŋudzedzekpɔkpɔɖeŋunya siwo Yehowa Ðasefowo ƒe alɔdzedɔwɔƒe si le Ukraine la xɔ:\n“Mexlẽ 2002 Yearbook la vɔ. Ðeko mewó avi esime menɔ miaƒe dɔwɔwɔwo le Ukraine ŋuti nyatakakawo xlẽm. Medi be mana mianya alesi gbegbe miaƒe dzonɔameme ƒe kpɔɖeŋu kple miaƒe xɔse sẽŋu la de dzi ƒo namee. Enye adegbeƒoƒo nam be mele gbɔgbɔmeƒome ma ke me abe miawo ke ene. Meda akpe na mi tso dzime ke!”—Andrée, France.\n“Nyemate ŋu ada akpe na mia kple Yehowa ɖe 2002 Yearbook la ta o. Aɖatsi nɔ gegem le mo nam esi menɔ nɔvi siwo gblẽ woƒe ƒe veviwo le gaxɔ me kple fuwɔamegaxɔwo me la ƒe nuteƒekpɔkpɔ gbogboawo xlẽm. Woƒe dzinɔameƒoa wɔ dɔ ɖe dzinye ŋutɔ. Togbɔ be ƒe 27 enye esia si menye Ðasefo hã la, magate ŋu asrɔ̃ nu tso nɔviŋutsu kple nɔvinyɔnu mawo gbɔ. Wodo ŋusẽ dzixɔse si le asinye ɖe míaƒe Dziƒofofo, Yehowa, ŋu.”—Vera, tsã Yugoslavia.\n“Dzidzɔe metsɔ le lɛta sia ŋlɔm le dzidodo kple nuteƒewɔwɔ ƒe kpɔɖeŋu si mieɖo le tsitretsiɖeŋu ƒe ƒe mawo katã me ta. Miaƒe ŋuɖoɖo ɖe Yehowa ŋu bliboe kple miaƒe tameɖoɖo kplikpaa be yewoalé nuteƒewɔwɔ me ɖe asi la he kafukafu vɛ na mi. Gakpe ɖe eŋu la, miaƒe ɖokuibɔbɔ le dodokpɔwo me la gado ŋusẽ nye kakaɖedzi be Yehowa megblẽa eƒe amewo ɖi o. Le dzinɔameƒo, tenɔnɔ sesĩe, kple dzidodo ƒe kpɔɖeŋu nyui si mieɖo ta la, míate ŋu atsɔ míaƒe fukpekpe suewo bɔbɔe wu.”—Tuteirihia, French Polynesia.\n“Esi mexlẽ Yearbook la vɔ la, ele nam be maŋlɔ agbalẽ na mi. Nuteƒekpɔkpɔ dedziƒonameawo katã wɔ dɔ ɖe dzinye ŋutɔ. Enye adegbeƒoƒo nam be menye habɔbɔ wɔɖeka wɔnuteƒe sia, si Fofo ɖetsɔlemetɔ lɔ̃ame, si doa ŋusẽ mí le ɣeyiɣi si sɔ dzi la, le mɔ fiamee la me tɔ. Alesi Yehowa subɔla dzinɔameƒotɔ veviedola geɖewo kpe fui vevie eye wobu woƒe agbe gɔ̃ hã na melé blanui. Gake dzi dzɔm hã elabena ame gbogbo aɖewo srɔ̃ nyateƒea heva nya mía Fofo lɔlɔ̃tɔ la le woƒe dzinɔameƒo kple veviedodo ta.”—Colette, Netherlands.\n“Ele kokoko na mía kple srɔ̃nye be míaŋlɔ agbalẽ na mi be esi míexlẽ Ukraine ŋutinyaa le Yearbook la me la, eʋã dzi na mí ale gbegbe. Mi nɔvi wɔnuteƒewo mieɖo dzidodo le ɣeyiɣi didi aɖe ƒe nɔnɔme sesẽ ŋutɔwo me ƒe kpɔɖeŋu tɔxɛ. Ne míetsɔe sɔ kple nya si le Lododowo 27:11 la, aleke gbegbee Yehowa akpɔ dzidzɔe nye si be wòakpɔ be nɔvi wɔnuteƒe gbogbo siwo le Ukraine lé nuteƒewɔwɔ me ɖe asi maʋãmaʋãe togbɔ be Abosam to mɔ vɔ̃ geɖewo dzi ɖe wo ŋu hã.”—Alan, Australia.\n“Aɖatsi lólo ɖe ŋku dzi nam esi mexlẽ nu tso nɔvi siwo le Ukraine ŋu. Wodo dzi le nu geɖe ŋutɔ me—gaxɔmenɔnɔ ƒe geɖe, fuwɔamewo, ameteteɖeanyi, kple ƒomea me tɔwo dome kaklã. Medi be magblɔ na nɔvi siwo katã gakpɔtɔ le miaƒe hamewo me be melɔ̃ wo hedea bubu wo ŋu ŋutɔ. Woƒe dzinɔameƒo kple tenɔnɔ sesĩe ye do dzidzɔ nam nenema gbegbe. Menya afisi woƒe ŋusẽdodoa tso, Yehowa ƒe gbɔgbɔe do ŋusẽ wo. Yehowa tsɔ ɖe mía gbɔ eye edina be yeakpe ɖe mía ŋu.”—Sergei, Russia.\n“Mexlẽ 2002 Yearbook la, eye mefa avi. Nɔviŋutsu kple nɔvinyɔnu geɖe siwo le míaƒe hamea me ƒo nu tso mia ŋu. Miexɔ asi vavã. Dzi le dzɔyem be menye gbɔgbɔmeƒome gã sia me tɔ.”—Yeunhee, South Korea.\n“Miaƒe xɔse, dzidodo, kple lɔlɔ̃ maʋãmaʋã si le mia si na Yehowa kple eƒe Fiaɖuƒe la ƒe nuŋlɔɖia ʋãm ŋutɔ. Ɣeaɖewoɣi la, míedoa kpo ŋudzedzekpɔkpɔ ɖe ablɔɖe kple gbɔgbɔmenuɖuɖu gbogbo si Yehowa nana ŋu. Gake mele alea le mia gome o. Miaƒe kpɔɖeŋua kpe ɖe mía ŋu míede dzesii be ne ƒomedodo kplikplikpli le mía kple mía Mawu dome la, ado ŋusẽ mí be míanɔ te ɖe dodokpɔ ɖesiaɖe nu.”—Paulo, Brazil.\n“Mɔnukpɔkpɔa su asinye mexlẽ miaƒe nuteƒekpɔkpɔwo le 2002 Yearbook la me. Wowɔ dɔ ɖe dzinye ŋutɔ vevietɔ Nɔvinyɔnu Lydia Kurdas tɔ. Nɔvinyɔnu sia ƒe nu lé dzi nam ŋutɔ.”—Nidia, Costa Rica.\n“Mewu 2002 Yearbook la xexlẽ nu egbe. Edo ŋusẽ nye Yehowa dzixɔse esi mexlẽe. Nusi nyemaŋlɔ be akpɔ o ye nye ŋutinya si ku ɖe ɣeyiɣi si me woƒã ɖikeke ɖe amewo me ɖe amesiwo le ŋgɔ xɔm la ŋu. Efiam be mele be make ɖi nɔvi siwo le ŋgɔ xɔm la gbeɖe o. Meda akpe na mi ŋutɔ! Gbɔgbɔmenuɖuɖu sia nyo na ame ƒe dzi eye wòdzraa mí ɖo ɖe ɣeyiɣi si woado míaƒe xɔse akpɔ ŋu.”—Leticia, United States.\n“Míeda akpe ɖe Yearbook nyui la ta. Zi gbãtɔe nye si gbeƒãɖela geɖewo le nu xlẽm tso mía nɔvi siwo le Ukraine ƒe dɔwɔnawo ŋu. Edo ŋusẽ nɔviawo le afisia. Ame geɖewo, vevietɔ ɖeviwo, dzi woƒe subɔsubɔdɔ ɖe edzi. Wo dometɔ aɖewo dze gbesiagbe mɔɖeɖedɔ alo kpekpeɖeŋu mɔɖeɖedɔa gɔme. Nɔviŋutsuwo kple nɔvinyɔnu siwo subɔ Yehowa le mɔxeɖenua te ƒe ŋutinya de dzi ƒo na amesiame.”—Hame aɖe ƒe subɔsubɔkɔmiti, Ukraine.\nNɔvi siwo le Ukraine ƒe nuteƒewɔwɔ nye nusi de dzi ƒo na Yehowa ƒe amewo le xexeame katã. Le nyateƒe me la, ŋutinya lédziname siwo nɔa Yearbook la me ƒe sia ƒe xexlẽ nye mɔ nyui aɖe si dzi míato ado ŋusẽ míaƒe xɔse ahado dzi le ɣeyiɣi vevi siawo me.—Hebritɔwo 12:1.\nƉoe Ɖe Amewo Ɖoe Ɖe Amewo Ŋutinya Si Doa Ŋusẽ Xɔse Hedea Dzi Ƒo Na ame Yehowa Ðasefo Siwo Le Ukraine\nw03 10/1 axa 30-31


Alɔ̃dɔdɔ—Nudzroamee loo alo Agbemenuhiahiãe?\nLE AME AÐEWO GOME LA, alɔ̃dɔdɔ nye ɣeyiɣi gbegblẽ. Esi wolɔ̃na wu be yewoavu ɖe gbesiagbedɔwo ŋu kple be yewoanɔ go dom amewo ta la, ne ɖeɖi te wo ŋu vevie ko hafi wodina be yewoamlɔ anyi. Gake ame bubuwo ya dia alɔ̃ zã sia zã be yewoadɔ aɖi ɖe eme doa kpoe nɔa mimlim le aba dzi ŋu kena ɖe wo dzi.\nNukatae wòsesẽna na ame aɖewo be woakpɔ alɔ̃ adɔ, esime bubuawo dina vevie be yewoanɔ ŋu? Ðe wòle be míabu alɔ̃dɔdɔ be enye nudzroame alo agbemenuhiahiã? Be míate ŋu aɖo biabia siawo ŋu la, ele be míase nusi yia edzi ne míele alɔ̃ dɔm la gɔme.\nAlɔ̃meyiyi Ŋuti Nya Ɣaɣla La\nNusi tututu nana ame meganɔa ŋu o eye wòtoa eme yia alɔ̃ me la gakpɔtɔ nye nusi gɔme womese bliboe o. Ke hã numekulawo ɖo kpe edzi be alɔ̃dɔdɔ nye nuwɔna wɔnuku aɖe si ahɔhɔ̃a fiaa mɔe eye wòzɔna ɖe kpɔɖeŋugaƒoɖokui si le ŋutilã me si wɔa dɔ gaƒoƒo 24 dzi.\nNe míele tsitsim la, alesi míedɔa alɔ̃e trɔna. Vidzĩ te ŋu dɔa alɔ̃ kabakaba le ɣeyiɣi kpuikpui siwo ƒe ƒuƒoƒo te ŋu dea gaƒoƒo 18 le ŋkeke me. Alɔ̃dɔdɔŋutinunyala bibiwo gblɔ be, togbɔ be edze abe ame tsitsi aɖewo hiãna gaƒoƒo etɔ̃ pɛ ko ƒe alɔ̃dɔdɔ le ŋkeke ɖeka me hã la, bubuwo ya hiã abe gaƒoƒo ewo ene.\nNyitsɔ laa ƒe numekuku ɖee fia be mɔnu vovovo si kpɔɖeŋugaƒoɖokui si nɔa mía me wɔa dɔ le na míekpɔ nusita wòsesẽna na ƒewuivi aɖewo be woafɔ le aba dzi le ŋdi me. Edze abe ɖe kpɔɖeŋugaƒoɖokuia ƒe dɔwɔnawo va nɔa ŋgɔ wu le ƒewuimenɔɣi ene, si wɔnɛ be sɔhɛwo melɔ̃na be yewoamlɔ anyi kaba o eye womefɔna kaba hã o. Anyimamlɔmamlɔ kaba nye sɔhɛwo ƒe nɔnɔme si bɔ ŋutɔ eye enu va yina ne woɖo woƒe ƒewuiwo ƒe domedome yina nuwuwu.\nLãmetsi aɖewoe kpɔa ŋusẽ ɖe kpɔɖeŋugaƒoɖokui si nɔa mía me dzi, eye wonya wo dometɔ geɖewo. Wo dometɔ ɖekae nye melatonin, si nye lãmetsi aɖe si wosusu be eyae nana wodɔa alɔ̃. Ahɔhɔ̃ mee melatonin tsona, eye dzɔdzɔmeŋutinunyala aɖewo xɔe se be eyae nana lamẽnugbagbeviwo ƒe dɔwɔwɔ le nusiwo míeɖuna kple nusiwo míenona ŋu ɖiɖina do ŋgɔ teti hafi ame yia alɔ̃ me. Ne melatonin te dzadza ɖe lãme na ame la, dzoxɔxɔ si le ŋutilã me kple alesi ʋu sina yia ahɔhɔ̃ mee la dzi ɖena kpɔtɔna, eye ŋusẽ vɔna le lãmekawo ŋu eye wogbɔdzɔna. Nukae gadzɔna emegbe ne ame yi alɔ̃ me ʋĩi?\n‘Dzɔdzɔme ƒe Amenyinu Vevitɔ’\nNe míeyi alɔ̃ me le gaƒoƒo eve megbe lɔƒo la, míaƒe ŋkuwo ʋana kabakaba nɔa ŋgɔgbe kple megbe yim. Ŋkuléle ɖe nuwɔna sia ŋu na dzɔdzɔmeŋutinunyalawo ma alɔ̃dɔdɔ me ɖe akpa gã eve me: Ŋkuʋaʋã Kabakaba (REM) ƒe alɔ̃dɔdɔ kple Ŋku Maʋamaʋã (non-REM) ƒe alɔ̃dɔdɔ. Woagate ŋu ama alɔ̃ si yi eme ʋĩ si me Ŋku Maʋamaʋã yia edzi le la hã ɖe akpa vovovo ene me. Ne ame yi alɔ̃ me ʋĩ le zã me la, Ŋkuʋaʋã Kabakaba ƒe alɔ̃dɔdɔ yia edzi zi geɖe, eye Ŋku Maʋamaʋã ƒe alɔ̃dɔdɔ tsoa eme.\nDrɔ̃ekuku akpa gãtɔ yia edzi le Ŋkuʋaʋã Kabakaba ƒe alɔ̃dɔɣiawo me. Lãmekawo hã ɖina ɖe eme nyuie, ale be alɔ̃dɔla la te ŋu fɔna le lãmesẽ me nyuie. Tsɔ kpe ɖe eŋu la, numekula aɖewo xɔe se be nyatakaka yeye siwo míexɔ lina ɖe susu me ɣeyiɣi didi le alɔ̃dɔɣi sia.\nNe míedɔ alɔ̃ yi eme ʋĩ (le Ŋku Maʋamaʋã ƒe alɔ̃dɔdɔ ƒe akpa 3 kple 4 lia me) la, míaƒe ʋu ƒe sisi kple dzi ƒe tsotso dzi ɖena kpɔtɔna ŋutɔ, esia nana alesi ʋu tsana le lãme na mí te ŋu ɖiɖina eye wòkpɔa mía ta tso dzidɔwo si me. Tsɔ kpe ɖe eŋu la, lãmetsi si nana wotsina dzina ɖe edzi le Ŋku Maʋamaʋã ƒe alɔ̃dɔɣi siawo me, eye ƒewuivi aɖewo tɔ le zã me te ŋu dea ŋkeke me tɔ teƒe 50.\nEdze abe alɔ̃dɔdɔ hã kpɔa ŋusẽ ɖe alesi nuɖuɖu dzroa míi dzi ene. Dzɔdzɔmeŋutinunyalawo va de dzesii be alɔ̃dɔdɔ nye, “amenyinu vevitɔ le agbe me” abe alesi Shakespeare gblɔe ene. Míaƒe ahɔhɔ̃ bua alɔ̃madɔmadɔ abe numaɖumaɖu ene. Ne míedɔ alɔ̃ la, leptin, si nye lãmetsi si nana ŋutilã nyana be míeɖu nu nyuie wòsu mí la ɖoa míaƒe lãme. Ne míenɔ ŋu wu alesi dze la, leptin sue aɖe koe ɖoa lãme na mí, eye nuɖuɖu siwo me goma le dzroa ŋutilãa vevie. Eyata alɔ̃madɔmadɔ ate ŋu ana woaɖu goma nu geɖe, si ate ŋu ana woalolo akpa.—Kpɔ aɖaka si nye “Ŋdɔlɔ̃dɔdɔ,” si le axa 13.\nEle Vevie na Lãmesẽ me Nɔnɔ Nyuie\nGake menye nya la katãe nye ema o. Alɔ̃dɔdɔ nana wònɔa bɔbɔe na ŋutilã be wòaɖe nu gbegblẽwo ɖa—si nye nu gbegblẽ siwo wogblɔna be wokpɔa ŋusẽ ɖe lãmenugbagbevi siwo gbɔdzɔ alo hea kansa gɔ̃ hã vɛ la dzi. Le nyitsɔ laa ƒe numekuku aɖe si Chicago Yunivɛsiti wɔ me la, wona ɖekakpui sesẽ 11 dɔa alɔ̃ gaƒoƒo ene pɛ ko le ŋkeke ɖesiaɖe me hena ŋkeke ade. Le ŋkeke adeagbe la, woƒe lãmenugbagbeviwo ƒe dɔwɔnawo nɔ ko abe amesi xɔ ƒe 60 tɔ ene eye woƒe lãmetsi si trɔa sukli wòzua ŋusẽ la nu va gbɔdzɔ abe suklidɔléla tɔ ene! Alɔ̃madɔmadɔ gblẽa nu le ʋumenugbagbeviɣiwo ƒe dzidzi kple lãmetsi si ɖɔa lãmekawo ɖo gɔ̃ hã ŋu, si nana wònɔa bɔbɔe be woaxɔ dɔ alo dzidɔ ƒomeviwo nadze ame dzi.\nÐikeke mele eme o be, alɔ̃dɔdɔ le vevie be woanɔ lãmesẽ me le ŋutilã kple susu me. William Dement, amesi ɖo alɔ̃dɔdɔ ŋuti numekukuwɔƒe gbãtɔ anyi le Stanford Yunivɛsiti, U.S.A., ɖe eƒe nukpɔsusu gblɔ be, “edze abe alɔ̃dɔdɔe nye nu vevitɔ kekeake si fiaa alesi agbenɔƒe adidie ene.” Deborah Suchecki, amesi nye numekula le alɔ̃dɔdɔ ŋuti numekuƒe si le São Paulo, Brazil, gblɔ be: “Ne ɖe amewo nya nusi yia edzi ne wote alɔ̃dɔdɔ wò ɖokui la, anye ne woagagbugbɔ tame abu le nyataƒoƒo si nye be alɔ̃dɔdɔ nye ɣeyiɣi gbegblẽ alo be enye kuviatɔwo ƒe nuwɔna la ŋu.”—Kpɔ aɖaka si le etame.\nGake ɖe alɔ̃dɔdɔ ɖesiaɖe ɖɔa ametia ɖoa? Nukatae ame aɖewo mlɔa anyi zã blibo la katã gake alɔ̃ mesua wo o? Nyati si kplɔe ɖo akpe ɖe ŋuwò nàde dzesi alɔ̃dɔdɔ ŋuti kuxi sesẽ aɖewo eye wòafia alesi nàwɔ adɔ alɔ̃ wòasu wò nyuie.\n[Aɖaka/Nɔnɔmetata si le axa 13]\nNUSIWO ALƆ̃MADƆMADƆ GBLẼNA LE AME ŊU\nEƑE NU GBEGBLẼ ƔEYIƔI KPUI AÐE\n▪ Ame ƒe seselelãme si nɔa tɔtrɔm kabakaba\n▪ Nuŋɔŋlɔbe kabakaba\n▪ Nu yeye aɖe wɔwɔ, ɖoɖowɔwɔ, kple etsɔtsɔ de dɔwɔwɔ me ƒe ŋutete ƒe amesimanɔmanɔ\n▪ Susu ƒe nuŋumanɔmanɔ\nEƑE NU GBEGBLẼ ƔEYIƔI DIDI AÐE\n▪ Lolo akpa\n▪ Amegã alo nyagã kuku kaba\n▪ Dɔxɔxɔ, suklidɔ, dzidɔ ƒomeviwo kple dɔmedɔwo ƒe amedzidzedze kabakaba\n▪ Ŋkumaɖomaɖonudzi si tsia ame si\nÐe alɔ̃ tsɔ wò vevie le ŋdɔnuɖuɖu vɔ megbe kpɔa? Esia mele fiafiam kokoko be alɔ̃madɔmadɔ le fu ɖem na wò o. Esɔ be alɔ̃ natsɔ ame le ŋdɔ me elabena le dzɔdzɔme nu la lãme ƒe dzoxɔxɔ dzi ɖena kpɔtɔna le ɣeyiɣi sia me. Tsɔ kpe ɖe eŋu la, dzɔdzɔmeŋutinunyalawo va ke ɖe protein ƒomevi aɖe si woyɔna be hypocretin, alo orexin, si tsoa ahɔhɔ̃ me, si nana míenɔa ŋu la ŋuti. Kadodo kae le hypocretin kple nuɖuɖu dome?\nNe míeɖu nu la, lãmetsi si nye leptin ɖoa mía me si nana míesenɛ le mía ɖokui me be míeɖi ƒo. Gake leptin tsia hypocretin ƒe dɔwɔnawo nu be mete ŋu dzina ɖe edzi o. Ne míagblɔe bubui la, zi alesi leptin le agbɔ sɔm ɖe ahɔhɔ̃a me la, zi nenemae hypocretin dzi nɔa ɖeɖem kpɔtɔnae eye zi nenema kee alɔ̃ tsɔa mí vevie. Ðewohĩ susu ma tae le dukɔ aɖewo me la, amewo dɔa ŋdɔlɔ̃—si nyea gbɔɖeme xɔxɔ be woadɔ alɔ̃ vie le ŋdɔnuɖuɖu vɔ megbe.\n[Akɔntabubu si le axa 12]\nALƆ̃DƆDƆ ƑE AKPA VOVOVOWO\nAlɔ̃dɔdɔ ƒe Akpawo\nNe Wole Ŋu\nYi eme vie\nYi eme ʋĩ 1\nAkɔntabubu si woto ɖe eme\nƉoe Ɖe Amewo Ɖoe Ɖe Amewo Alɔ̃dɔdɔ—Nudzroamee loo alo Agbemenuhiahiãe?\ng03 4/8 axa 11-13


amesi nye nuteƒewɔla na amesi ɖoe, abe alesi Mose hã nye nuteƒewɔla le eƒe aƒe blibo la katã me ene.\n Ke vevietɔ la mitsɔ lɔlɔ̃ lɔ̃ mia nɔewo vevie; elabena lɔlɔ̃ tsyɔa nuvɔ̃wo ƒe agbɔsɔsɔ dzi. Milɔ̃ amedzrowɔwɔ na mia nɔewo, eye liʋiliʋilili naganɔ me o.\n Eye wòkplɔ wo le zã ƒe gaƒoƒo ma ke dzi, eye wòklɔ abiawo na wo, eye wode mawutsi ta nɛ kple etɔwo katã enumake. Eye wòkplɔ wo yi eƒe me heɖo kplɔ na wo, eye wòkpɔ dzidzɔ kple eƒeme katã bena, yexɔ Mawu dzi se.\n Ne amedzroa ɖe dze gbɔwò le wò anyigba dzi la, migatee ɖe anyi o. Amedzro nanɔ mia gbɔ abe duamevi ene, eye nalɔ̃e abe ɖokuiwò ene; elabena miawo hã míenye amedzrowo kpɔ le Egipte-nyigba dzi. Nyee nye Yehowa, mia Mawu!\n Eye esi wòdze si, alesi ame kpekpeawo tia nɔƒe gbãtɔwo la, edo lo na wo gblo bena: Ne amea ɖe kpe wò va srɔ̃ɖeƒe la, meganɔ nɔƒe gbãtɔ o; ɖewohĩ wokpe ame ŋkuta wu wò vɛ: eye amesi kpe mia kple ame ma la, ava gblɔ na wò bena: Tsɔ nɔwòƒe na amesia, eye ekema ade asi nɔƒe mlɔetɔ tsɔtsɔ me kple ŋukpe. Ke boŋ, ne wokpe wò la, yi ɖanɔ nɔƒe mlɔetɔ bena, ne amesi kpe wò va la, agblɔ na wò bena: Xɔ̃, te yi kplɔ̃ ta; ekema anye bubu na wò le amesiwo katã le kplɔ̃a ŋuti la, ƒe ŋku me. Elabena amesiame, si ado eɖokui ɖe dzi la, woabɔbɔe ɖe anyi, eye amesi abɔbɔ eɖokui ɖe anyi la, woadoe ɖe dzi. Eye wògblɔ na amesi kpee hã bena: Ne èɖo ŋdɔ- alo fiẽkplɔ̃ la, megayɔ xɔ̃wòwo alo nɔviwòwo, alo wò ƒometɔwo, alo hawòvi kesinɔtɔwo o, bena woawo hã nagakpe wò, eye woaɖo eteƒe na wò o. Ke boŋ, ne èɖo kplɔ la, yɔ ame dahewo, nuwɔametɔwo, bunɔwo, ŋkuagbãtɔwo, eye nazu yayrame, esi naneke mele wo si be, woaɖo eteƒe na wò o ŋuti; ke woaɖo eteƒe na wò le ame dzɔdzɔewo ƒe tsitretsitsi la me.\n Tete fia la agblɔ na amesiwo le eƒe nuɖusi me la bena: Miva, mi Fofonye ƒe ame yayrawo, minyi fiaɖuƒe, si wodzra ɖo ɖi na mi tso xexeme ƒe gɔmeɖoɖoanyi me la, ƒe dome! Elabena dɔ wum, eye miena nuɖuɖum; tsikɔ wum, eye miena tsim; amedzro menye, eye miexɔm medze mia gbɔ. Mele amama, eye miedo awu nam; nye lãme gblẽ, eye mieva kpam ɖa, mele gaxɔ me, eye mieva gbɔnye. Tete ame dzɔdzɔeawo axɔ edzi ne agblɔ bena: Aƒetɔ, gbekagbee míekpɔ bena, da le wuwòm, eye míenyi wò, alo tsikɔ le wuwòm, eye miena tsi wò mahã? Gbekagbe míekpɔ wò nènye amedzro, eye míexɔ wò nèdze mía gbɔ, alo amama, eye míedo awu na wò mahã? Alo gbekagbe míekpɔ bena, wò lãme gblẽ, alo nèle gaxɔ me, eye míeva kpɔ wò ɖa mahã? Eye fia la aɖo eŋu agblɔ na wo bena: Vavã mele egblɔm na mi bena: Nusianu, si miewɔ na nenem nɔvinye sue siawo dometɔ ɖeka la, nyee miewɔe na. Tete wòagblɔ na amesiwo le mia me la hã bena: Mite ɖa tso gbɔnye, mi amesiwo woƒo fi de; miyi ɖe dzo mavɔ, si wodzra ɖo ɖi na Abosam kple eƒe dɔlawo la me! Elabena da wum, eye miena nuɖuɖum o; tsikɔ wum, eya miena tsim o; amedzro menye, eye miexɔm medze mia gbɔ o; menɔ amama, eye mieɖo awu nam o; nye lãme gblẽ, menɔ gaxɔ me, eye mieva kpɔm ɖa o. Tete woawo hã woaxɔ edzi nɛ agblɔ bena: Aƒetɔ, gbekagbe míekpɔ wò bena, da le wuwòm, alo tsikɔ le wuwòm, alo nènye amedzro, alo nèle amama, alo wò lãme gblẽ, alo nèle gaxɔ me, eye míesubɔ wò o mahã? Tete wòaɖo ŋu na wo agblɔ bena: Vavã mele egblɔm na mí bena: Nusianu, si miewɔ na nenem me sue siawo dometɔ ɖeka o la, miewɔe na nye hã o. Eye woawo la wòayi ɖe fukpekpe mavɔ la me, ke ame dzɔdzɔewo la wòayi ɖe agbe mavɔ la me.\n Mikpe ɖe ame kɔkɔewo ƒe hiãtuame ŋuti, minɔ amedzrowɔwɔ dzi! Miyra amesiwo ɖa mia yome la, miyra, eye migaƒo fi de o! Midzɔ dzi kple amesiwo dzi le dzɔdzɔm la, mifa avi kple amesiwo le avi fam la! Midi nu ɖeka ma ke hena mia nɔewo; màgaɖi nu kɔkɔwo yome o, hafi mibɔbɔ mia ɖokui na ame bɔbɔɖeanyiwo boŋ. Migabu mia ɖokui aɖaŋudzelawo o! Migaɖo vɔ̃ vɔ̃ teƒe na amea ɖeke o, miaƒe tamesusuwo nanɔ nu nyuiwo yome le amewo katã ƒe ŋku me; ne ate ŋu anye, nusi ke atso mia gome la, minɔ anyi kple amewo katã le ŋutifafa me! Migabia hlɔ̃ na mia ɖokui o, nye lɔlɔ̃tɔwo, ke miɖe mo na dziku la boŋ, elabena woŋlɔ ɖi bena; „Tɔnyee nye hlɔ̃biabia, nye la maɖo eteƒe, Aƒetɔ la gblɔe.“ Eyata ne do le wò futɔ wum la, na nuduɖui, ne tsikɔ le ewum la, na tsii; elabena ne èwɔ esia la, àƒo dzoka xɔxɔwo nu ƒu ɖe eƒe ta dzi.


Oulu Kunkkukisa 2006 Pe-Su 21-23.4.2006\nBugg[ 100-sarja ] eri� 2 kpl Osallistujia 12 kpl[ Uudet kisaajat ] eri� 1 kpl Osallistujia 9 kpl[ 80-sarja ] eri� 3 kpl Osallistujia 24 kpl, kesk. 1[ Seniorit ] eri� 1 kpl Osallistujia 8 kpl[ Yleinen ] eri� 2 kpl Osallistujia 17 kpl\nCha Cha[ 100-sarja ] eri� 2 kpl Osallistujia 12 kpl, kesk. 1[ Uudet kisaajat ] eri� 1 kpl Osallistujia 7 kpl[ 80-sarja ] eri� 3 kpl Osallistujia 24 kpl, kesk. 1[ Seniorit ] eri� 1 kpl Osallistujia 8 kpl[ Yleinen ] eri� 2 kpl Osallistujia 18 kpl\nMasurkka[ 100-sarja ] eri� 2 kpl Osallistujia 12 kpl, kesk. 1[ Uudet kisaajat ] eri� 1 kpl Osallistujia 6 kpl\nJenkka[ Seniorit ] eri� 1 kpl Osallistujia 8 kpl\nRumba[ 80-sarja ] eri� 3 kpl Osallistujia 24 kpl, kesk. 1[ Yleinen ] eri� 2 kpl Osallistujia 18 kpl\nSamba[ 100-sarja ] eri� 2 kpl Osallistujia 12 kpl, kesk. 1[ Uudet kisaajat ] eri� 1 kpl Osallistujia 6 kpl[ 80-sarja ] eri� 3 kpl Osallistujia 22 kpl, kesk. 1[ Seniorit ] eri� 1 kpl Osallistujia 8 kpl[ Yleinen ] eri� 2 kpl Osallistujia 16 kpl\nJive[ 100-sarja ] eri� 2 kpl Osallistujia 12 kpl, kesk. 1[ Uudet kisaajat ] eri� 1 kpl Osallistujia 7 kpl[ 80-sarja ] eri� 3 kpl Osallistujia 23 kpl, kesk. 1[ Seniorit ] eri� 1 kpl Osallistujia 8 kpl[ Yleinen_ ] eri� 2 kpl Osallistujia 16 kpl\nHumppa[ Uudet kisaajat ] eri� 1 kpl Osallistujia 9 kpl[ 80-sarja ] eri� 3 kpl Osallistujia 27 kpl, kesk. 2[ Seniorit ] eri� 1 kpl Osallistujia 8 kpl[ Yleinen ] eri� 2 kpl Osallistujia 18 kpl[ 100-Sarja ] eri� 2 kpl Osallistujia 15 kpl\nValssit[ 100-sarja ] eri� 2 kpl Osallistujia 15 kpl[ Uudet kisaajat ] eri� 1 kpl Osallistujia 9 kpl[ 80-sarja ] eri� 3 kpl Osallistujia 27 kpl, kesk. 1[ Seniorit ] eri� 1 kpl Osallistujia 8 kpl[ Yleinen ] eri� 2 kpl Osallistujia 20 kpl, kesk. 1\nFoksi[ 100-sarja ] eri� 2 kpl Osallistujia 15 kpl[ Uudet kisaajat ] eri� 1 kpl Osallistujia 11 kpl[ 80-sarja ] eri� 3 kpl Osallistujia 27 kpl, kesk. 1[ Seniorit ] eri� 1 kpl Osallistujia 9 kpl[ Yleinen ] eri� 2 kpl Osallistujia 21 kpl, kesk. 2\nTango[ 100-sarja ] eri� 2 kpl Osallistujia 15 kpl[ Uudet kisaajat ] eri� 1 kpl Osallistujia 10 kpl[ 80-sarja ] eri� 3 kpl Osallistujia 27 kpl, kesk. 1[ Seniorit ] eri� 1 kpl Osallistujia 8 kpl[ Yleinen ] eri� 2 kpl Osallistujia 20 kpl, kesk. 1\nFusku[ 100-sarja ] eri� 2 kpl Osallistujia 15 kpl[ Uudet kisaajat ] eri� 1 kpl Osallistujia 11 kpl[ 80-sarja ] eri� 3 kpl Osallistujia 27 kpl, kesk. 1[ Seniorit ] eri� 1 kpl Osallistujia 9 kpl[ Yleinen ] eri� 2 kpl Osallistujia 22 kpl, kesk. 1\nSalsa[ Yleinen ] eri� 1 kpl Osallistujia 14 kpl\nLindy Hop[ Yleinen ] eri� 1 kpl Osallistujia 6 kpl\nBoogie Woogie[ Yleinen ] eri� 1 kpl Osallistujia 6 kpl


1 Fiawo 1 - Holy Bible [Ewe Bible 1913] - (1Fi 1)\n1 Fiawo 1\nEsi fia Dawid ku amegã xɔ ƒe geɖe la, wotsyɔa avɔwo ne, gake dzo meɖoa eƒe lã me o.\nTete eƒe dolawo gblɔ nɛ bena: Woadi ɖetugbi atiatia ɖe na miaƒe aƒetɔ fia la, ne woatsi tre ɖe fia la ŋku me akpɔ edzi, eye wòamlɔ wò akɔ nu alé dzo ɖe miaƒe aƒetɔ fia la ŋu.\nEye wodi ɖetugbi dzetugbe le Israel-nyigba blibo la katã dzi, eye wokpɔ Abisag, Sunamitɔ la, hekplɔe vɛ na fia la.\nƉetugbi la dze tugbe ŋutɔ, eye wòzu fia la dzikpɔla, si subɔnɛ, ke fia la mede asi eŋu o.\nKe Adoniya, Xagit vi, do eɖokui ɖe dzi gblɔ bena: Nyee le fia nye ge! Eye wòdi tasiaɖamwo kple sɔwo kple ame blaatɔ̃, siwo ano du ƒum le eŋgɔ la, na eɖokui.\nLe eƒe agbe me ŋkekewo me la fofoa mehe nya ɖe eŋu kpɔ be: nukaŋuti nèwɔ esi kple esi hã o. Edze ɖeka hã ŋutɔ, eye eya wòdzi ɖe Absalom yome.\nEye wòɖo gbe ɖi kple Yoab, Zeruya vi, kpakple nunɔla Abyatar, eye wokpe ɖe Adoniya ŋu.\nKe nunɔla Zadok, Benaya, Yehoyada vi, nyagblɔɖila Natan. Simei kple Rei kpakple Dawid ƒe kalẽtɔwo mele Adoniya ƒe nya me o.\nEye Adoniya wu alẽwo, nyiwo kple nyivi damiwo le Soxelet-kpe la gbɔ le Rogel-vudo la xa, eye wokpe nɔviaŋutsuwo katã, siwo nye fiaviwo kple Yuda-ŋutsuwo katã, siwo nye fia ƒe dɔlawo\nke mekpe nyagblɔɖila Natan Benaya kple kalẽtɔwo kple nɔvia Salomo o.\nEye Natan gblɔ na Salomo dada Bat-Seba bena: Mese be, Adoniya, Xagit vi, zu fia, eye miaƒe aƒetɔ, fia Dawid, menyae oa?\nEyata va maɖo adaŋu na wò, ne naɖe wò ŋutɔ kple viwò Salomo ƒe agbe.\nTso, nayi fia Dawid gbɔ, eye nagblɔ ne bena: Nye aƒetɔ fia, menye ɖe nèka atam na wò dɔlanyɔnu gblɔ bena: Viwò Salomo azu fia ɖe yonyeme, eye wòanɔ nye fiazikpui dzi oa? Nukaŋuti Adoniya zu fia?\nKpɔ ɖa, ne ègale nu ƒom kple fia la le afima la, madze yowòme ava ɖo kpe wò nyawo dzi.\nTete Bat-Seba yi fia la gbɔ le xɔgã me. Fia lã tsi ŋutɔ, eye Abisag, Sunamitɔ la, la fia la subɔm.\nEye Bat-Seba bɔbɔ hede la agu ɖe fia la ŋku me, eye fia la gblɔ nɛ bena: Nuka le wɔwòm?\nEɖo ŋu nɛ bena: Nye aƒetɔ, eta Yehowa, wò Mawu, na wò dɔlanyɔnu bena: Viwò Salomo azu fia ɖe yonyeme, eye wòanɔ nye fiazikpui dzi!\nKe azɔ la, kpɔ ɖa, Adoniya zu fia, eye wò, nye aƒetɔ fia, menyae o.\nEwu nyitsuwo, nyi damiwo kple alẽwo kpaŋkpaŋ, eye wokpe na viŋutsuwo katã kple nunɔla Abyatar kpakple aʋafia Yoab; ke mekpe wò dɔla Salomo ya o.\nNye aƒetɔ fia, Israel blibo la le nuwò kpɔm, be nagblɔ amesi le nye aƒetɔ fia ƒe fiazikpui dzi nɔ ge ɖe yowome la, na wo\nElabena ava me be, ne nye aƒetɔ fia mia fofoawo gbɔ la, ekema woakpɔ mia kple vinye Salomo abe nuvɔ̃wɔlawo ene.\nEye kpɔ ɖa, esi wògale nu ƒom kple fiaa la, nyagblɔɖila Natan va.\nTete woyi ɖa gblɔe na fia la bena: Kpɔ ɖa, nyagblɔɖila Natan enye si. Eye wòva fia la gbɔ hede la agu ɖe fia la ŋku me.\nEye Natan gblɔ bena: Nye aƒetɔ fia, wòe gblɔ be, Adoniya nezu fia ɖe ye yome, eye wòanɔ yeƒe fiazikpui dzia?\nElabena egbe la eyi ɖa wu nyitsuwo, nyi damiwo kple alẽwo kpaŋkpaŋ, eye wokpe fia viŋutsuwo katã, aʋakɔ la ƒe tatɔwo kpakple nunɔla Abyatar; kpɔ ɖa, woɖu nu, eye wono nu le egbɔ, eye wodo ɣli bena: Fia Adoniya nenɔ agbe!\nKe mekpe nye, wò dɔla, kple nunɔla Zadok, Benaya, Yehoyada vi, kpakple wò dɔla Salomo o.\nNye aƒetɔ fia gbɔe nya sia tso, hafi megblɔ amesi anɔ nye aƒetɔ fia ƒe fiazikpui dzi ɖe eyome la na wò dɔla oa?\nTete fia Dawid xɔ edzi gblɔ bena; Miyɔ Bat-Seba ɖem! Eye wòva fia la gbɔ le eme hetsi tre ɖe fia la ŋku me.\nEye fia la ka atam gblɔ bena: Meta Yehowa, amesi ɖem tso hiãwo katã me, ƒe agbe.\nAlesi meta Yehowa, Israel ƒe Mawu la, na wò gblɔ bena: Viwò Salomo azu fia ɖe yonyeme, eye wòano nye fiazikpui dzi ɖe tenyeƒe la, nenema mawɔ egbe sia!\nTete Bat-Seba bɔbɔ ɖe fia la ŋku me hede ta agu gblɔ bena: Nye aƒetɔ fia nanɔ agbe tegbee.\nEye fia Dawid gblɔ bena: Miyɔ nunɔla Zadok kple nyagblɔɖila Natan kpakple Benaya, Yehoyada vi ɖem. Esi wova fia la ŋku me la,\nfia la gblɔ na wo bena: Miɖe miaƒe aƒetɔ ƒe dɔlawo kpe ɖe mia ɖokui ŋu, eye mina vinye Salomo nado nye tedzisɔ, ne miakplɔe yi Gixon.\nEye nunɔla Zadok kple nyagblɔɖila Natan nasi ami ne le afima ahaɖoe fia ɖe Israel nu; miku kpẽ, eye míado ɣli bena: Fia Salomo nenɔ agbe!\nEmegbe mikplɔe do, eye wòava bɔbɔ nɔ nye fiazikpui dzi ahazu fia ɖe tenyeƒe; elabena eya meɖo, be wòaɖu amegã ɖe Israel kple Yuda dzi.\nTete Benaya, Yehoyada vi, xɔ edzi gblɔ na fia la bena: Neva me! Alea Yehowa, nye aƒetɔ fia la ƒe Mawu, agblɔ aƒu edzi.\nAlesi Yehowa nɔ kple nye aƒetɔ fia la, nenema wòanɔ kple Salomo, eye wòana eƒe fiazikpui naƒo nye aƒetɔ fia Dawid ƒe fiazikpui ta\nTete nunɔla Zadok, nyagblɔɖila Natan kple Benaya, Yehoyada vi, kpakple Kretitɔwo kple Pletitɔwo woyi, eye wona Salomo do fia Dawid ƒe tedzisɔ, eye wokplɔe yi Gixon.\nEye nunɔla Zadok tsɔ lãdzo, si me ami le la, tso agbadɔ la me hesi ami na Salomo, eye woku kpẽ; tete dukɔ blibo la do ɣli bena. Fia Salomo nenɔ agbe!\nEmegbe dukɔ blibo la kplɔe ɖo, eye dukɔ la ku dzewo hekpɔ dzidzɔ eteƒe mekɔ o, eye woƒe ɣli na be, anyigba ʋuʋu.\nEsi Adoniya kple amesiwo katã wokpe ɖe egbɔ la, ɖu nua vɔ tete la, wosee. Ke esi Yoab se kpẽawo ƒe ɖiɖi la, egblɔ bena: Howɔwɔ ka enye si le ɖiɖim le dua me?\nEsi wogale nuƒoƒo dzi la, Yonatan, nunɔla Abyatar vi do, eye Adoniya gblɔ bena: Va, elabena ame zãzɛ nènye, eye gbe nyuia ɖe nèhe ve.\nYonatan ɖo ŋu gblɔ na Adoniya bena: Ele eme! Míaƒe aƒetɔ fia Dawid tsɔ Salomo ɖo fiae.\nFia la dɔ nunɔla Zadok, nyagblɔɖila Natan kple Benaya, Yehoyada vi, kpakple Kretitɔwo kple Pletitɔwo kpe de eŋu, eye wona wòdo fia ƒe tedzisɔ.\nEye nunɔla Zadok kple nyagblɔɖila Natan wosi ami nɛ heɖoe fia le Gixon, eye wole dzidzɔ kpɔm tso afima gbɔe, eye du la ʋuʋu; esia nye ɣli, si sem miele.\nSalomo bɔbɔ nɔ fiazikpui la dzi;\neye fia la ƒe dɔlawo hã yi, be yewoayra míaƒe aƒetɔ fia Dawid gblɔ bena: Wò Mawu ana Salomo ƒe ŋkɔ nade du wu wò ŋkɔ, eye eƒe fiazikpui naƒo wò fiazikpui ta! Tete fia la bɔbɔ ɖe aba dzi.\nEye fia la hã gblɔ be: Woakafu Yehowa, Israel ƒe Mawu, si na amesi ano nye fiazikpui dzi la egbea, eye nye ŋkuwo kpɔe!\nTete dzika tso amesiwo katã Adoniya kpe la ƒo, eye wotsi tre, eye amesiame lé eƒe mɔ.\nKe Adoniya le Salomo vɔ̃m, eye wòtso yi ɖalé vɔsamlekpui la ƒe dzowo.\nEye wova gblɔ na Salomo bena: Kpɔ ɖa, Adoniya le fia Salomo vɔ̃m, eye wòɖalé vɔsamlekpui la ƒe dzowo gblɔ bena: Fia Salomo neka atam nam egbe be, mawu eƒe dɔla kple yi o.\nEye Salomo gblɔ bena: Ne enye nuteƒewɔla la, ekema eƒe taɖaa ɖeke mage ɖe anyigba o: ke ne woakpɔ vɔ̃a ɖe le eŋu la, ekema aku.\nEye fia Salomo dɔ woɖakplɔe tso vɔsamlekpui la gbɔ ve, eye wòva de ta agu ɖe fia Salomo ŋku me, eye Salomo gblɔ ne bena: Yi aƒewò me!\n1 Fiawo 1:1\n1 Fiawo 1:2\n1 Fiawo 1:3\n1 Fiawo 1:4\n1 Fiawo 1:5\n1 Fiawo 1:6\n1 Fiawo 1:7\n1 Fiawo 1:8\n1 Fiawo 1:9\n1 Fiawo 1:10\n1 Fiawo 1:11\n1 Fiawo 1:12\n1 Fiawo 1:13\n1 Fiawo 1:14\n1 Fiawo 1:15\n1 Fiawo 1:16\n1 Fiawo 1:17\n1 Fiawo 1:18\n1 Fiawo 1:19\n1 Fiawo 1:20\n1 Fiawo 1:21\n1 Fiawo 1:22\n1 Fiawo 1:23\n1 Fiawo 1:24\n1 Fiawo 1:25\n1 Fiawo 1:26\n1 Fiawo 1:27\n1 Fiawo 1:28\n1 Fiawo 1:29\n1 Fiawo 1:30\n1 Fiawo 1:31\n1 Fiawo 1:32\n1 Fiawo 1:33\n1 Fiawo 1:34\n1 Fiawo 1:35\n1 Fiawo 1:36\n1 Fiawo 1:37\n1 Fiawo 1:38\n1 Fiawo 1:39\n1 Fiawo 1:40\n1 Fiawo 1:41\n1 Fiawo 1:42\n1 Fiawo 1:43\n1 Fiawo 1:44\n1 Fiawo 1:45\n1 Fiawo 1:46\n1 Fiawo 1:47\n1 Fiawo 1:48\n1 Fiawo 1:49\n1 Fiawo 1:50\n1 Fiawo 1:51\n1 Fiawo 1:52\n1 Fiawo 1:53


GBE BUBU Afrikaans Albanian Arabic Bulgarian Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Cibemba Croatian Czech Danish Dutch Estonian Eŋlisi Eʋegbe Finnish Franse Georgian German Hiligaynon Hungarian Igbo Indonesian Italian Japanese Korean Latvian Lithuanian Macedonian Norwegian Polish Portuguese Romanian Russian Sepedi Sesotho (Lesotho) Setswana Shona Sinhala Slovak Slovenian Spanish Swahili Swedish Tagalog Thai Ukrainian Zulu\nGRAHAM * wɔ dɔ na Australia adzɔha gã aɖe ƒe 37 sɔŋ. Le eƒe ƒe 50-awo ƒe nuwuwu lɔƒo la, woŋlɔ agbalẽ nɛ le vome nae kwasiɖa ʋɛ aɖewo be wòadzudzɔ dɔ. Míate ŋu akpɔ alesi wòatɔtɔ, eƒe mo nawɔ yaa eye wòatsi dzi ɖe eƒe etsɔme ŋu vevie la le susume. Graham bia eɖokui be: ‘Nukae dzɔ ɖe nye “agbemedɔwɔɖui” si mebu be anɔ dedie vaseɖe esime maɖo dzudzɔxɔɣi la dzi?’\nEle eme baa be menye numadzɔkpɔ alo nu yeyee dɔ ƒe gege le ame si nye o. Gake ame gbogbo siwo si dɔ le gegem le le xexeame godoo nye nu yeye na dzidzime sia me dɔwɔlawo. Ðikekemanɔmee la, susu siwo ta dɔ gena le amewo si sɔ gbɔ, ke hã edze abe vevitɔwo dometɔ ɖekae nye nusi woyɔna be dɔwɔlawo dzi tsotso. Nukae nye dɔwɔlawo dzi tsotso, eye aleke wɔ wova le ezãm?\nTɔtrɔ Siwo Wowɔ le Dɔwɔƒewo\nDukɔwo ƒe gaŋutiɖoɖowo va le ƒome dom kple xexeame katã tɔ. Esia va ɖe dzesi vevietɔ le United States le ƒe 1970-awo ƒe nuwuwu lɔƒo esime adzɔhawo va kpɔ be nuƒlela siwo ƒe xexlẽme le dzidzim ɖe edzi le ʋuwo, elektriknuzazãwo, kple adzɔnu bubu geɖe siwo wowɔ le duta ƒlem.\nBe Amerika adzɔhawo nate ŋu aʋli ho kple adzɔha bubuwo eye woaɖe gazazã dzi akpɔtɔ ta la, wodze egɔme va nɔ dɔwɔlawo ƒe xexlẽme dzi tsom eye wova nɔ asi trɔm le woƒe dɔwɔmɔnuwo kple mɔ̃wo ŋu. Mɔnu si wozã tsɔ ɖe dɔwɔlaawo dzi kpɔtɔ yɔmee wova le be dɔwɔlawo dzi tsotso. Woɖe mɔnua me be efia “habɔbɔ aɖe ƒe dɔwɔlawo ƒe agbɔsɔsɔme dzi ɖeɖe kpɔtɔ, zi geɖe to asiɖeɖeleameŋu, dzudzɔxɔxɔledɔme kaba ƒe amenublemɔnuwo, ameɖeɖe yi afi bubu, kple nudzɔdzɔ siwo zia ame dzi be wòadzudzɔ dɔ ene dzi.”\nƑe geɖe va yi la, asinudɔwɔlawo koŋ ŋue woɖea asi le. Gake le ƒe 1980-awo ƒe nuwuwu kple le ƒe 1990-awo ƒe gɔmedzedze la, wova nɔ asi ɖem le ɔfis dɔwɔlawo hã ŋu, vevietɔ dɔwɔla siwo mekpɔ zu dɔmemegãwo haɖe o. Medidi o nɔnɔme sia va kpɔ ŋusẽ ɖe dukɔ deŋgɔwo katã dzi. Eye esi ganyawo kpɔtɔ le sesẽm ta la, dziɖuɖuwo kple dɔtɔ bubuwo dia mɔnu siwo dzi woato aɖe gazazãwo dzi akpɔtɔ to dɔwɔlawo dzi ɖeɖe kpɔtɔ ƒe mɔnu bubuwo dzi.\nLe dɔwɔla geɖe gome la, womegakana ɖe dɔwɔɖui ƒe dedienɔnɔ dzi o. Dɔwɔlawo ƒe habɔbɔ ƒe amegã aɖe gblɔ be: “Amesiwo wɔ dɔ nuteƒewɔwɔtɔe na dɔwɔƒewo ƒe 10, 15, alo 20, ƒe dɔwɔɖui si wobu be anɔ yewo si ɖaa va gena le wo si eye woɖea asi le wo ŋu le vome.” Le Delorese Ambrose ƒe agbalẽ si nye Healing the Downsized Organization me la, eɖe nu me be woto nya si nye “habɔbɔ ƒe ame” vɛ le ƒe 1956 me tsɔ ɖɔa amesi woxɔ ɖe dɔ me. Egblɔ kpee be: “Eɖanye dɔwɔla dzro alo amegã le habɔbɔa me ye o, etsɔa eƒe ganyawo ƒe kelili, hadomegbenɔnɔ, kple nuteƒewɔwɔ naa habɔbɔa ɖɔlia dedienɔnɔ—si nye agbemedɔwɔɖui. Edze ƒã be ɖekawɔwɔ sia dome gblẽ le egbegbe asitsahawo me.”\nDɔwɔlawo dzi tsotso wɔe be dɔ ge le dɔwɔla miliɔn geɖe si le xexeame katã, eye dɔwɔlawo ƒe ha aɖeke meto le eme o. Le United States ɖeɖe la, dɔwɔla siwo si dɔ ge le sɔ gbɔ ŋutɔ, eye wo dometɔ miliɔn geɖe bu woƒe agbemedɔwɔɖuiwo. Woɖe asi le dɔwɔla geɖe ŋu nenema ke le dukɔ bubu geɖewo me. Eŋutikɔntabubu gbɔlo siawo ɖeɖe meɖea nɔnɔme wɔnublanui siwo wòhe va amewo dzi fia o.\nGraham si míeyɔ le nyati sia ƒe gɔmedzedze gblɔ be: “Àtɔtɔ le susu me vevie ŋutɔ.” Etsɔ alesi woɖe asi le eŋu le dɔme la sɔ kple “dɔdzeamedzi alo alesi woaƒo ame eƒe lãme nagbãe.”\nNe adzɔhawo meɖo dɔwɔlawo ƒe nuteƒewɔwɔ teƒe na wo o la, wotsia yaa elabena wobunɛ be womede asixɔxɔ aɖeke fu si wokpe wɔ dɔ na wo ŋu o. Womegakana ɖe ame dzi o, vevietɔ ne woxe ga gbogbo na dɔmemegãwo ɖe adzɔhaa ƒe dɔwɔlawo dzi tsotso ta. Gakpe ɖe eŋu la, eva sesẽna na amesi si dɔ ge le be wòaxe ga siwo wòdo, axe fe bubuwo, akpɔ eƒe ƒomea ƒe lãmesẽnyawo gbɔ, axe sukufewo, eye wòanɔ agbe abe alesi wòdi ene, aɖe modzaka, ahakpɔ nunɔamesiwo dzi le dɔwɔɖui si ge le esi le vome ta. Esia hea mɔkpɔkpɔbuɖeame kple viɖemanɔameŋu ƒe seselelãmewo vɛ.\nEsi wònye dɔwɔɖui nyui si nɔa ame si ɖaa nana wosena le ame ɖokui me be asixɔxɔ le ame ŋu ta la, kpɔ nusi gbegbe dɔmakpɔwɔe gblẽna le nuwɔametɔwo, asinudɔmanɔsitɔwo, alo amesiwo tsi ŋui ɖa le susu me. Numekuku aɖe si wowɔ le Australia ɖee fia be amesiwo xɔ tso ƒe 45 vaseɖe 59 koŋ ŋue woɖea asi le le dɔ me. Evɔ amesiawo boŋue tɔtrɔ ɖe nɔnɔmea ŋu sesẽna na.\nEgbɔkpɔnu aɖewo lia? Godoo la, ɣeyiɣi aɖe ƒe dɔwɔɖui si ƒe fetu le ʋɛ kpɔkpɔ nyo wu dɔmakpɔwɔe. Gake ema awɔe be woanɔ agbe si bɔbɔ ɖe anyi wu. Eye wode dzesii be dɔwɔla siwo ŋu woɖe asi le ƒe akpa etɔ̃lia lɔƒo koe gava kpɔa dɔ si ƒe fetu nyona abe tsãtɔa ene. Esia wɔe be ƒomegbenɔnɔ gava sesẽna ɖe edzi.\nDɔwɔɖui ƒe amesinɔnɔ fifia kura gɔ̃ hã mana ame navo le susu me o. Elabena eŋububu be dɔ ate ŋu age le ame si gblẽa nu le ame ŋu vevie le adzame. Agbalẽ si nye Parting Company gblɔ be: “Tamebubu le dɔ si ava ge le ame si ŋu sɔ kple mɔ nyuitɔ si dzi ʋu naƒo ame toe tiatia. Màkpɔ ɣeyiɣi aɖeke atsɔ ado susu nyuitɔ kekeake si ava tame na wò gɔ̃ hã kpɔ o, elabena màkpɔ ʋua—alo ase aflui aɖeke—do ŋgɔ hafi wòava lɔ wò o.”\nAleke dɔmakpɔwɔe gblẽa nu le sɔhɛwo ŋui? Le sukudede kple dzɔdzɔmeŋutinunya dɔwɔƒe aɖe ƒe numekuku wɔwɔ vɔ megbe la, wogblɔ be: “Ame tsitsi zuzu ƒe gotagomekpeɖodzi veviwo dometɔ ɖekae nye ɣeyiɣiawo katã ƒe dɔwɔɖui kpɔkpɔ, si nye dzeside be wodze ame tsitsi gbenɔnɔ ‘ŋutɔŋutɔ’ gɔme, le ame tsitsiwo dome, le ame tsitsiwo ƒe nukpɔsusu nu, eye be gazazã ƒe ablɔɖe su ame si.” Eyata ne wobui be dɔwɔɖui kpɔkpɔe nye dzeside be wodze ame tsitsi gbenɔnɔ ŋutɔŋutɔ gɔme la, ke dɔmakpɔwɔe ate ŋu agblẽ nu le sɔhɛwo ŋu vevie ŋutɔ.\nTenɔnɔ Ðe Dɔgeleamesi Nu\nWotsɔ tenɔnɔ ɖe dɔ ƒe gege le ame si nu sɔ kple zɔzɔ le teƒe siwo woɖi tomebɔmbwo ɖo. Agbalẽ si nye Parting Company yɔ dzikudodo, ŋukpe, vɔvɔ̃, blanuiléle, kple fɔbubu ame ɖokui be wonye seselelãme siwo ɖea fu na amesiawo wu. Tenɔnɔ ɖe nusiawo nu mele bɔbɔe o. Agbalẽa ŋlɔla gblɔ be: “Wode dɔ manyatalenu aɖe asi na wò—si nye nyametsotso wɔwɔ le wò etsɔme ŋu. Menye wòe bia dɔdasi sia o, eye ɖewohĩ mènya alesi nàkpɔ nyaa gbɔe o, kasia àse le ɖokuiwò me be yetsi akogo.” Eye alesi dɔwɔla siwo ŋu woɖe asi le le vome awɔ agblɔe na woƒe ƒomea nyea kuxi sesẽ siwo wodzea ŋgɔe la dometɔ ɖeka.\nGake tenɔnɔ ɖe asiɖeɖeleameŋu le dɔwɔƒe ƒe nugbegblẽ le ame ŋu nu ƒe mɔnu siwo wɔa dɔ li. Afɔ gbãtɔ si nàɖee nye be nàwɔ asitɔtrɔ le alesi nènɔa agbee ŋu, anɔ agbe si le bɔbɔe wu esi ma wò tsã.\nAɖaŋuɖoɖo aɖewoe nye si, eye ne womekpɔ nɔnɔmea gbɔ na wò keŋkeŋ o hã la, woate ŋu akpe ɖe ŋuwò nànɔ te ɖe wo nu. Gbã la, de dzesii be dɔwɔɖui ƒe gege le ame si le vome nye nusi bɔ le ɣeyiɣi siawo me. Eyata eɖanye ƒe kae nèxɔ alo nuteƒekpɔkpɔ kae le asiwò o, wɔ ɖoɖo do ŋgɔ fifia ɖe alesi nànɔ agbee ŋu be nàte ŋu anɔ te ɖe nuɖiɖeame ma tɔgbe nu.\nEvelia, kpɔ nyuie be nusiwo mehiã kokoko le nunyiame kple avɔtata gome o ƒe fe gã aɖeke naganɔ ŋuwò o. Nɔ agbe ɖe nusiwo le asiwò nu, eye mègabui be yeate ŋu ava xe fe siwo anɔ ye ŋu to fetu si nèle mɔ kpɔm be woava xe na ye ne èxɔ ŋgɔyiyi alo ne woda ɖe fetu dzi na wò o. Nusi dzi egbegbe ƒe ganyawo le gbe tem ɖo na míe nye be mele be míaɖo ŋu ɖe etsɔme ŋu be ato mɔ ɖeka ɖaa o.\nEtɔ̃lia, di mɔ siwo dzi nàto ana wò agbenɔnɔ nabɔbɔ eye nàɖe fe siwo le ŋuwò dzi kpɔtɔ. Esia bia hã be màgatsɔ nusiwo mehiã o ado agba na ɖokuiwò o, be nànɔ agbe bɔbɔe si sɔ alesi wòanya wɔ.\nEnelia, gbugbɔ lé ŋku ɖe wò agbemetaɖodzinuwo, gbɔgbɔmetɔ kple ŋutilãmetɔwo ŋu, nàtrɔ asi le wo ŋu be nàte ŋu aɖo wo gbɔ. Emegbe àte ŋu awɔ wò nyametsotsowo katã woada asɔ kple wò taɖodzinuwo eye nàlé ŋku ɖe alesi woakpɔ ŋusẽ ɖe wò agbe dzii ŋu.\nMlɔeba la, mègana amesiwo le wò nutoa me siwo zãa ga geɖe ƒe agbenɔnɔ nadzro wò o, ne menye nenema o la woƒe nunɔamesiwo abiã ŋu na wò eye woable wò de woƒe agbenɔnɔ me.\nEsiawoe nye aɖaŋuɖoɖo ʋɛ siwo ate ŋu akpɔ mia kple wò ƒomea ta tso kesinɔnuwo ƒe dediemanɔmanɔ le xexe si ɖo kudonu ƒe mɔ̃ me eye be miavo tso dzimaɖitsitsi si tsoa agbenɔnɔ siwo me amewo ƒo wo ɖokui ɖo egbea me.\nFelix Rohatyn, si nye gadzraɖoƒedɔwɔla tsã gblɔ be: “Nu vevi aɖe gblẽ le míaƒe nuɖoanyi sia si ame aɖe ƒe dɔmakpɔwɔe naa ame bubu zua kesinɔtɔ la ŋu.” Wɔna vɔ le nuɖoanyi sia ŋu ale gbegbe be madidi o xexe aɖe si me gɔmesese si meva susu me na mí egbea kpɔ o la ava nɔ nyagbɔgblɔ si nye “agbemedɔwɔɖui” ŋu le axɔ ɖe eteƒe.—Yesaya 65:17-24; Petro II, 3:13.\nƉoe Ɖe Amewo Ɖoe Ɖe Amewo Nukae Dzɔ Ðe “Agbemedɔwɔɖui” Dzi?\ng00 10/8 axa 23-25


GBE BUBU Albanian Arabic Bengali Bicol Bislama Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Cibemba Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Greek Gujarati Hiligaynon Hindi Hungarian Igbo Iloko Indonesian Italian Japanese Kannada Kinyarwanda Korean Latvian Lithuanian Macedonian Malagasy Malayalam Marathi Myanmar Norwegian Pangasinan Papiamento (Aruba) Papiamento (Curaçao) Polish Portuguese Punjabi Rarotongan Romanian Samoan Sepedi Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swedish Tagalog Telugu Thai Tshiluba Tsonga Turkish Twi Ukrainian Urdu Venda Vietnamese\nABE ALESI ERZSÉBET HAFFNER GBLƆE ENE\nEsi Tibor Haffner se be wobe madzo le Czechoslovakia la, egblɔ be: “Nyemana woanyã wò o.” Eye wògblɔ kpee be: “Ne àlɔ̃ la, maɖe wò, eye nànɔ anyi kplim tegbee.”\nLE ÐEÐENYA kpata sia dodoɖa kwasiɖa ʋɛ aɖewo megbe la, meɖe Tibor, si nye nɔviŋutsu Kristotɔ si ɖi ɖase na míaƒe ƒomea gbã, le January 29, 1938, dzi. Nyametsotso ma wɔwɔ menɔ bɔbɔe o. Ðeko mexɔ ƒe 18 enye ma, eye esi menye Yehowa Ðasefowo ƒe ɣeyiɣiawo katã ƒe subɔla ta la, medi be matsɔ nye ɖetugbimenɔɣia katã awɔ Mawu ƒe subɔsubɔdɔae. Mefa avi. Medo gbe ɖa. Ðee medze akɔ anyi vɔ hafi kpɔe be nusi Tibor ɖo ŋkunye me la yi ŋgɔ wu dɔmenyowɔwɔ na ame ko, eye mese le ɖokuinye me be medi be manɔ anyi kple ŋutsu sia si lɔ̃m vevie la.\nGake nukatae wobe yewoanyãm ɖo? Le nyateƒe me la, dukɔ si dana ɖe eƒe demokrasi kple subɔsubɔblɔɖe dzi mee menɔ hafi. Mebui be anyo be magblɔ amesi menye na mi azɔ.\nDzinyela siwo nye Greece Katolikotɔwo dzim le December 26, 1919, dzi le Hungary ƒe kɔƒe si nye Sajószentpéter, si gbɔ didi abe kilometa 160 tso Budapest ƒe ɣedzeƒe ene, la me. Nublanuitɔe la, fofonye ku hafi wodzim. Eteƒe medidi o danye ɖe aho aɖe si si vi ene nɔ, eye míeʋu yi Lučenec, si nye du nyui aɖe le dukɔ si woyɔna tsã be Czechoslovakia me. Le ƒe mawo me la, atikɔmeƒome me nɔnɔ menɔ bɔbɔe o. Esi nyee nye vi atɔ̃awo ƒe ɖevitɔ ta la, mesena le ɖokuinye me be melewomee aɖe koe menye. Ganyawo sesẽ ŋutɔ, eye menye ŋutilãmenuwo koe mesu asinye o ke boŋ nyemekpɔ dzilawo ƒe ɖetsɔleme kple lɔlɔ̃ si sɔ be woana wo vi la hã o.\nÐe Ame aɖe Nya Ŋuɖoɖoa?\nEsi mexɔ ƒe 16 la, nya veviwo nɔ fu ɖem nam. Mexlẽ Xexemeʋã I ŋutinyawo moveviɖoɖotɔe, eye alesi wowu amewoe le dukɔ deŋgɔ siwo yɔa wo ɖokui be Kristotɔwoe yewonye me la wɔ nuku nam ŋutɔ. Tsɔ kpe ɖe eŋu la, mekpɔe be wonɔ asrafo zuzu ƒe dzi dem ƒo le afisiafi. Eŋu nya aɖeke mewɔ ɖeka kple nusi mesrɔ̃ le sɔleme tso havilɔlɔ̃ ŋu o.\nEyata, meyi Roma Katoliko nunɔla aɖe gbɔ ɖabiae be: “Se ka dzie wòle be míawɔ ɖo abe Kristotɔwo ene—be míayi aʋa aɖawu mía haviwo loo alo be míalɔ̃ wo?” Esi nye nyabiasea ve dɔme nɛ ta la, eɖo eŋu be nusi ame tsitsiawo gblɔ na yee yegblɔna. Nusia tɔgbe kee dzɔ esime meyi Kalvintɔwo ƒe nunɔla gbɔ eye emegbe meyi ɖe Yudatɔwo ƒe rabi aɖe gbɔ. Nyemexɔ ŋuɖoɖo aɖeke o, negbe nye nyabiabiaa koe nana wotsia yaa. Mlɔeba, meyi Luthertɔwo ƒe nunɔla aɖe gbɔ. Dɔme vee, gake hafi madzo la, egblɔ be: “Ne èdi tututu be yeanya nu tso eŋu la, bia Yehowa Ðasefowo.”\nMedze agbagba di Ðasefoawo ƒe mɔ gake nyemeke ɖe wo ŋu o. Ŋkeke ʋɛ aɖewo megbe, esime metso dɔme gbɔna va aƒeme la, mekpɔ be míaƒe ʋɔ nɔ ʋuʋu vie. Ðekakpui dzeɖekɛ aɖe nɔ Biblia xlẽm na danye. Enumake megblɔ le susu me be: ‘Anye Yehowa Ðasefo aɖee nye ma!’ Míebia ŋutsu sia, Tibor Haffner, be wòageɖe eme eye megabia nye nyawoe. Le esi teƒe be wòatsɔ eƒe susu aɖo wo ŋui la, efia nusi Biblia gblɔ tso Kristotɔ vavãwo ƒe dzesi, kpakple ɣeyiɣi si me míenɔ ŋu lam.—Yohanes 13:34, 35; Timoteo II, 3:1-5.\nLe ɣleti ʋɛ aɖewo megbe la, mexɔ nyɔnyrɔ, hafi xɔ ƒe 17. Mese le ɖokuinye me be ele be amesiame nase nyateƒe xɔasi siwo ŋu mekpe fu ŋutɔ hafi ke ɖo la. Mete gbeƒãɖeɖe ɣeyiɣiawo katã, si wɔwɔ sesẽ ŋutɔ le Czechoslovakia le ƒe 1930-awo ƒe nuwuwu me. Togbɔ be wode míaƒe dɔa agbalẽ me le se nu hã la, subɔsubɔhaŋgɔnɔlawo na wotsi tre ɖe mía ŋu vevie.\nYometiti Gbãtɔ Me Toto\nLe ƒe 1937 ƒe nuwuwu lɔƒo ƒe ŋkeke aɖe dzi la, menɔ gbeƒã ɖem kple nɔvinyɔnu Kristotɔ aɖe le kɔƒe aɖe si te ɖe Lučenec ŋu me. Kasiaa, wolé mí yiɖade mɔ̃. Dzɔlaa do ɣli gblɔ be “Miele kukuge ɖe afisia” eye wòhe míaƒe gaxɔa ƒe ʋɔ tu gbam.\nKaka fiẽ naɖo la, wokplɔ ame ene va kpe ɖe mía ŋu le gaxɔa me. Míete akɔfafa na wo heɖi ɖase na wo. Woɖe dzi ɖi, eye míegblɔ Biblia me nyateƒea na wo moveviɖoɖotɔe zã bliboa.\nEsi wòƒo ŋdi ga ade la, dzɔla la ɖem tso gaxɔa me. Megblɔ na nye zɔhɛa be: “Míado go le Mawu ƒe Fiaɖuƒea me.” Mede du asi nɛ be ne etsi agbe la, wòagblɔ nusi dzɔ la na ƒonyemeawo. Medo gbe ɖa le tame hedze dzɔla la yome. Ekplɔm yi eƒemee le gakpɔa me. Egblɔ be: “Nyɔnuvi, nyabiabia aɖe le asinye na wò. Le zã si va yi me la, ègblɔ be Mawu ƒe ŋkɔe nye Yehowa. Àte ŋu afiam le Biblia mea?” Nukunu kple gbɔdzɔe kae nye si! Eɖe eƒe Biblia do goe eye mefia Yehowa ƒe ŋkɔ woa kple srɔ̃a. Biabia bubu geɖe nɔ esi ku ɖe nya si me míedzro kple nyɔnu eneawo le zã me la ŋu. Esi ŋuɖoɖoa dze eŋu la, egblɔ na srɔ̃a be woaɖa ŋdinu na mía kple nye zɔhɛa.\nLe ŋkeke aɖewo megbe la, woɖe asi le mía ŋu, gake ʋɔnudrɔ̃la aɖe tso nya me be esi wònye Hungary-vidzidzie menye ta la, ele be madzo le Czechoslovakia. Nudzɔdzɔ sia megbee Tibor Haffner bia be maɖe ye. Míeɖe srɔ̃, eye meʋu yi ɖanɔ edzilawo ƒeme.\nYometitia Nu Sẽ Ðe Edzi\nMía kple srɔ̃nye míeyi gbeƒãɖeɖedɔa dzi, togbɔ be subɔsubɔdɔ bubuwo nɔ Tibor dzi hã. Míedzi mía vi ŋutsuvi, Tibor, Jr. ŋkeke ʋɛ aɖewo do ŋgɔ na Hungary-srafowo ƒe gege ɖe míaƒe dua me le November 1938 me. Le Europa la, dzesi siwo ahe Xexemeʋã II vɛ la nɔ dzedzem. Hungary xɔ Czechoslovakia ƒe akpa gã aɖe, si wɔe be wogati Yehowa Ðasefo siwo nɔ teƒe siwo te ɖe Hungary ŋu yome ɖe edzi.\nLe October 10, 1942, dzi la, Tibor yi nɔvi aɖewo gbɔ le Debrecen. Gake megagbɔ o. Emegbe la, egblɔ nusi dzɔ la nam. Ðe nɔviawo teƒe la, kpovitɔ aɖewo siwo do aƒemewuwoe nɔ tɔdzisasrã si dzi wobe yewoado go le la dzi. Wonɔ srɔ̃nye kpakple Pál Nagypál siwo tsi megbe la lalam. Kpovitɔawo kplɔ wo yi ɖe kpovitɔwo ƒe dɔwɔƒeae eye wotsɔ kpowo ƒo woƒe afɔƒome vaseɖe esime vevesesea na womu dze anyi.\nEmegbe wogblɔ na wo be woado woƒe afɔkpawo ahatsi tre. Togbɔ be wonɔ veve sem hã la, woƒoe ɖe wo nu be woayi ɖe ketekedzeƒea. Kpovitɔawo kplɔ ŋutsu aɖe si wotsɔ abiblavɔ bla ta na ale gbegbe be mete ŋu le nu kpɔm nyuie o la hã vɛ. Nɔviŋutsu András Pilling ye, eya hã yi kpekpea wɔƒe. Wokplɔ srɔ̃nye de keteke yi ɖade mɔ̃ le Alag, afisi te ɖe Budapest ŋu. Dzɔla siwo kpɔ alesi woƒo Tibor ƒe afɔwo la dometɔ ɖeka gblɔ fewuɖutɔe be: “Ame aɖewo ƒe tame sẽ ŋutɔ! Megatsi dzi o, míele tsi ɖo gee na wò.” Dzɔla eve gate Tibor ƒe afɔwo ƒoƒo ake eye wògbã ʋu hlẽ ɖe teƒea katã. Le miniti ʋɛ aɖewo megbe la, eku ƒenyi.\nLe ɣleti si kplɔe ɖo me la, wokplɔ Tibor kpakple nɔviŋutsu kple nɔvinyɔnu siwo wu 60 yi ʋɔnui. Wotso kufia na András Bartha, Dénes Faluvégi, kple János Konrád eye wohe wo ɖe ati ŋu woku. Wotso afia be nɔviŋutsu András Pilling nanɔ gaxɔme vaseɖe eƒe kugbe, eye wotso afia be srɔ̃nye anɔ gaxɔme ƒe 12. Ðe agɔdzedze ka ta? Amenutsola la tsɔ nya ɖe wo ŋu be wodi be yewoamu dziɖuɖua, be wogbe asrafodɔ wɔwɔ, be wonye ŋkutsalawo, eye be wogblɔ nya tovowo ɖe sɔlemeha kɔkɔetɔ la ŋu. Emegbe la, wotrɔ kufiatsotsoa wòzu gaxɔmenɔnɔ vaseɖe kugbe.\nEsi Tibor dzo yi takpekpea le Debrecen le ŋkeke eve megbe la, mefɔ hafi ŋdi ga ade ƒo henɔ miaƒe awuwo dzi ɖom. Enumake ame aɖe ƒo ʋɔa. Megblɔ le tame be ‘wova ɖo.’ Kpovitɔ ade ge ɖe eme hegblɔ nam be wodɔ yewo be yewoava ka aƒea me. Wolé mí amesiwo katã le aƒea me, tsɔ kpe ɖe mía vi ŋutsuvi si xɔ ƒe etɔ̃ ŋu, yi ɖe kpovitɔwo ƒe dɔwɔƒeae. Gbemagbe ke woɖe mí yi ɖe gakpɔ aɖe me le Pétervására, Hungary.\nEsi míeɖo la, asrã lém eye woɖem ɖe aga le gakpɔmenɔla bubuwo gbɔ. Esi mehaya la, asrafo eve va gaxɔa me henɔ nya ʋlim le ŋunye. Ðeka gblɔ be: “Ele be míada tui! Mada tui!” Gake evelia ya di be yeakpɔ alesi nye lãmea le hafi yewoada tuam. Meɖe kuku na wo be woana manɔ agbe ko. Mlɔeba wodzo le gaxɔ si me menɔ, eye meda akpe na Yehowa be wòkpe ɖe ŋunye.\nMɔnu tɔxɛ aɖe nɔ dzɔlawo si si dzi wotona tena ame ƒe nume sena. Wogblɔ nam be matsyɔ akɔ anyi eye wote afɔwui ɖe nu me nam, bla nye asi kple afɔ, heƒom vaseɖe esime ʋu nɔ ɖuɖum le ŋunye. Esime asrafoawo dometɔ ɖeka gblɔ be ɖeɖi te ye ŋu ko hafie wodzudzɔ. Wobia be magblɔ amesi kpe ge srɔ̃nyea yina hafi wolée la na yewo. Nyemegblɔe na wo o, eyata ƒoƒoa yi edzi ŋkeke etɔ̃ sɔŋ. Le ŋkeke enea gbe la, wona mekplɔ vinyeŋutsuvia yi na danye. Mekpa vinye sue la ɖe abi siwo mexɔ ɖe dzime la dzi tsɔ zɔ azɔli si ade kilometa 13 to vuvɔ si nɔ wɔwɔm vevie me yi ɖe ketekedzeƒea. Meɖo keteke tso afima yi aƒeme gake ele be matrɔ agbɔ va asaɖaa me gbemagbe ke.\nWotso afia be manɔ gakpɔ me ƒe ade le Budapest. Esi meɖo la, mese be Tibor hã nɔ afima. Alekee dzi dzɔ míi enye si esime woɖe mɔ na mí be míaɖo dze miniti ʋɛ aɖewo kple mía nɔewo to gaɖɔ aɖe me! Mía kple evea siaa míekpɔe be Yehowa lɔ̃ mí eye ɣeyiɣi vevi mawo do ŋusẽ mí. Hafi míegado go ake la, mía kple evea siaa míeto dodokpɔ dziŋɔwo me eye míeɖo kudonu enuenu.\nTso Gakpɔ me Yi Gakpɔ Me\nMí nɔvinyɔnu siwo ade 80 ye wote ɖe gaxɔ ɖeka me. Gbɔgbɔmedɔ nɔ mía wum vevie, gake edze abe womate ŋu atsɔ naneke age ɖe gakpɔa me o ene. Ðe míate ŋu akpɔ nane le gakpɔa ŋutɔ mea? Mina magblɔ nusi míewɔ la na mi. Metsɔ ɖokuinye na be matɔ afɔwuiwo na gakpɔa me dɔwɔlawo. Meŋlɔ ɖe agbalẽ kakɛ aɖe dzi be woaŋlɔ Biblia si le gakpɔa ƒe agbalẽdzraɖoƒea ƒe xexlẽdzesi nam, eye metsɔ agbalẽ kakɛa de afɔwuiawo dometɔ ɖeka me. Be woagabu nazã aɖeke o ta la, mebia be woaŋlɔ agbalẽ eve bubuwo ƒe xexlẽdzesi kpee.\nLe ŋufɔke la, dɔwɔlawo gafɔ afɔwui gbogbo aɖewo vɛ nam. Ŋuɖoɖoa nɔ afɔwuiawo dometɔ ɖeka me. Emegbe metsɔ xexlẽdzesi siawo na dzɔla aɖe hebia be wòaɖaxɔ agbalẽawo na mí. Dzidzɔ kae nye si wònye esime míexɔ agbalẽawo, tsɔ kpe ɖe Biblia ŋu! Míeɖɔa li agbalẽ mamlɛawo kwasiɖa ɖesiaɖe, gake Biblia ya tsi mía gbɔ. Ne dzɔla la bia eta se la, míegblɔna nɛ bena: “Agbalẽ gãe wònye, eye amesiame di be yeaxlẽe.” Esia wɔe be míete ŋu xlẽa Biblia.\nGbeɖeka la, amegã aɖe kpem yi eƒe ɔfis. Eƒo nu kplim tufafatɔe.\nEgblɔ be: “Aƒenɔ Haffner, nya nyui aɖe le asinye na wò. Àte ŋu ayi aƒeme. Àte ŋu adzo etsɔ. Ne àkpɔ keteke la, àte ŋu adzo egbea gɔ̃ hã.”\nMeɖo eŋu be: “Adzɔ dzi nam ŋutɔ.”\nEgblɔ be: “Nyateƒee. Vi le asiwò, eye meka ɖe edzi be àdi be yeakpɔ edzi.” Emegbe egblɔ kpee be, “wò ya de asi lɛta sia te ko.”\nMebiae be: “Lɛta kae?”\nEte tɔ ɖe edzi be: “Megatsi dzi ɖe ema ŋu o. Wò ya de asi ete ko, ekema àte ŋu adzo.” Emegbe egblɔ nam be: “Ne ènya ɖo aƒeme la, àte ŋu awɔ nusianu si nèlɔ̃. Gake fifia ya ele be nàde asi ete be yemeganye Yehowa Ðasefo o.”\nMehe ɖe megbe eye megbe gbidii be nyemawɔe o.\nEblu gblɔ be: “Ekema àku ɖe afisia!” eye wònyam do goe.\nLe May 1943 me la, woɖem yi ɖe gakpɔ bubu me le Budapest eye emegbe woɖem yi ɖe kɔƒe si nye Márianosztra me, afisi mía kple nyɔnu saɖagaxɔmenɔla 70 aɖewo nɔ. Togbɔ be dɔwuame kple nɔnɔme sesẽ bubuwo nɔ afima hã la, míedi vevie be míagblɔ mɔkpɔkpɔ si le mía si na wo. Nyɔnu saɖagaxɔmenɔlawo dometɔ ɖeka tsɔ ɖe le míaƒe gbedasia me vevie hegblɔ be: “Nya nyui aɖewo enye sia. Nyemese nya sia tɔgbe kpɔ o. Taflatse, migblɔ bubuwo kpee nam.” Míegblɔ xexeme yeyea kple alesi agbenɔnɔ avivi le emee la ŋu nya nɛ. Esi míenɔ dzea ɖom la, saɖagaxɔa nunɔla va do. Enumake wokplɔ nyɔnu saɖagaxɔmenɔla ɖetsɔlemetɔa dzoe, vuvu awu le eŋu, heƒoe kple atam kutɔkutɔe. Esi míegado go ake la, ebia be: “Taflatse, mido gbe ɖa na Yehowa be wòaxɔ nam ahaɖem adzoe le afisia. Medi be mazu mia dometɔ ɖeka.”\nAfisi míegayi ɖado ɖoe nye gakpɔ xoxo aɖe si le Komárom, si nye du si wotso ɖe Danube-tɔsisia to, anɔ kilometa 80 lɔƒo le Budapest ƒe ɣetoɖoƒe la me. Nɔnɔmeawo menyo le afima kura o. Asrã sesẽ aɖe lé mía kple nɔvinyɔnu bubuwo, eye menɔ ʋu ɖem eye megbɔdzɔ ŋutɔ. Womena atike aɖeke mí o, eye mebu be nye kuɣi ɖo azɔ. Gake gaxɔdzikpɔlawo nɔ ame aɖe si ate ŋu awɔ ɔfis dɔwo la dim. Nɔvinyɔnuawo yɔ nye ŋkɔ na wo. Eyata wona atikem, eye mehaya.\nMegawɔ Ðeka Kple Nye Ƒomea Ake\nEsi Soviet-srafowo nɔ tetem ɖe mía ŋu tso ɣedzeƒe gome la, eva hiã be míaʋu ayi ɖe ɣetoɖoƒe. Nuƒoƒo tso nu dziŋɔ siwo katã me míeto ŋu adidi akpa. Meɖo kudo nu enuenu, gake meda akpe na Yehowa ɖe eƒe ametakpɔkpɔ ta be metsi agbe. Esime aʋaa ke la, míenɔ Czechoslovakia dugã si nye Tábor, si kple Prague dome anɔ kilometa 80, me. Kwasiɖa etɔ̃ gava yi hafi mía kple srɔ̃nyenyɔnutɔ Magdalena míede aƒeme le Lučenec, le May 30, 1945, dzi.\nMekpɔ lɔ̃xonye kple vinye ŋutsuvi lɔlɔ̃, Tibor, le aƒea ƒe abɔ me ɖaa. Aɖatsi lólo ɖe ŋku dzi nam, eye medo ɣli yɔe ɖaa be “Tibike!” Eƒu du va kplam. Nya gbãtɔ siwo wògblɔ nam, siwo nyemaŋlɔ be akpɔ o, enye be: “Dada, mègale dzodzo ge ake o ɖe?”\nYehowa kpɔ nublanui na srɔ̃nye, Tibor, hã. Woɖee tso Budapest gakpɔ me kpe ɖe nɔviŋutsu 160 aɖewo ŋu yi dɔsesẽwɔsaɖa me le Bor. Woɖo kudonu zi geɖe, gake ƒuƒoƒo bliboa tsi agbe. Tibor gbɔ va aƒeme le April 8, 1945, dzi, si anɔ ɣleti ɖeka do ŋgɔ nam.\nLe aʋaa megbe la, míegakpɔtɔ hiã Yehowa ƒe ŋusẽdoame ale be míate ŋu ato ƒe 40 siwo Kɔmunist dziɖuɖua atsɔ aɖu Czechoslovakia dzii me. Wogatso afia be Tibor ayi mɔ̃ ɣeyiɣi didi aɖe, eye wòhiã be makpɔ mía via dzi eya manɔmee. Esi woɖe asi le Tibor ŋu la, eva zu dzikpɔla mɔzɔla. Le ƒe 40 siwo Kɔmunisttɔwo tsɔ ɖu dzii me la, míewɔ mɔnukpɔkpɔ ɖesiaɖe ŋudɔ gblɔ míaƒe dzixɔsewo na amewo. Míete ŋu kpe ɖe ame geɖe ŋu wosrɔ̃ nyateƒea. Ewɔe be wova zu míaƒe gbɔgbɔmeviwo.\nDzidzɔ kae nye si wònye esi wona subɔsubɔblɔɖe mí le ƒe 1989 me! Le ƒe si kplɔe ɖo me la, míede takpekpe gbãtɔ le míaƒe dukɔa me, le ɣeyiɣi didi ma megbe. Esi míekpɔ nɔviŋutsu kple nɔvinyɔnu akpe gbogbo siwo lé woƒe nuteƒewɔwɔ me ɖe asi ƒe gbogbo aɖewo la, míekpɔe be Yehowae nye ŋusẽtsoƒe gãtɔ kekeake na wo katã.\nSrɔ̃nye lɔlɔ̃a, Tibor, wɔ nuteƒe na Mawu vaseɖe eƒe kugbe le October 14, 1993, dzi eye fifia mete ɖe vinyeŋutsua ŋu le Žilina, Slovakia. Lãmesẽ megale ŋunye tututu o, gake Yehowa ƒe ŋusẽ wɔe be ŋusẽ le ŋunye le gbɔgbɔ me. Meka ɖe edzi vevie be le eƒe ŋusẽdoame me la, mate ŋu ado dzi le tetekpɔ ɖesiaɖe me le nuɖoanyi xoxo sia me. Gawu la, mele mɔ kpɔm na ɣeyiɣi si me Yehowa ƒe amenuveve awɔe be mate ŋu anɔ agbe tegbee.\nVinyeŋutsuvi Tibor, Jr., (esi wòxɔ ƒe 4) amesi wòva hiã be magblẽ ɖe megbe\nTibor, Sr., kple nɔviŋutsu bubuwo le Bor\nMía kple Tibor kple nyonye Magdalena, le ƒe 1947 me, le Brno\nMeɖo kudo nu enuenu, gake meda akpe na Yehowa ɖe eƒe ametakpɔkpɔ ta be metsi agbe\nƉoe Ɖe Amewo Ɖoe Ɖe Amewo Yehowa Ƒe Ŋusẽ Lé Mí Ðe Te\nw04 8/1 axa 19-23


Kakaɖedzi Hiã be Woanɔ Agbe si me Dzidzɔ Le\nGbetakpɔxɔ—Tata Si Míesrɔ̃na | November 2003\nGBE BUBU Albanian Arabic Bengali Bicol Bislama Cambodian Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Cibemba Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Greek Gujarati Hiligaynon Hindi Hungarian Igbo Indonesian Italian Japanese Kannada Kiluba Kirghiz Korean Latvian Lithuanian Luganda Malagasy Malayalam Marathi Moore Myanmar Niuean Norwegian Ossetian Pangasinan Papiamento (Aruba) Papiamento (Curaçao) Persian Polish Portuguese Punjabi Rarotongan Romanian Samoan Sepedi Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swahili Swedish Tagalog Tahitian Tatar Telugu Thai Tiv Tshiluba Tsonga Turkish Twi Ukrainian Urdu Vietnamese\nNUÐUÐU siwo dea dɔ lãme na ame menyo o. Ehiã be amesi wòɖea fu na edziedzi nalé ŋku ɖe eƒe nuɖuɖu ŋu vevie. Gake be woadzudzɔ nu ɖuɖu kura ale be woaƒo asa na nuɖuɖu siwo dea dɔ lãme na ame ɖuɖu menye nukpɔsusu si sɔ o. Ewɔwɔ nenema ahe afɔku geɖe vɛ wu kuxia gbɔ kpɔkpɔ. Ame aɖeke mate ŋu anɔ agbe didi numaɖumaɖui o.\nNenema kee wòvenae ne ame aɖe si dzi nèka ɖo la trɔ wò to eme. Kakaɖedzi dome gbegblẽ na ame enuenue ate ŋu ana be míabu tame le ha siwo míade ŋu nyuie. Ke hã, be míaɖe mía ɖokui ɖe aga kura tso amewo gbɔ le susua nu be ame aɖeke nagava trɔ mí ato eme o menye kuxia gbɔ kpɔnu o. Nukatae? Elabena ne míekana ɖe amewo dzi o la, dzi madzɔ mía ŋutɔwo hã o. Be míanɔ agbe si me dzidzeme le la, míehiã na ƒomedodo si nɔ te ɖe kakaɖedzi sẽŋu dzi.\nAgbalẽ si nye Jugend 2002 gblɔ be: “Kakaɖedzi nye agbemenu vevitɔ kekeakewo dometɔ ɖeka si hiã le nuwɔwɔ kple ame bubuwo me gbesiagbe.” Nyadzɔdzɔgbalẽ si nye Neue Zürcher Zeitung ka nya ta be: “Amesiame dina amesi dzi wòaka ɖo. Amesi dzi woka ɖo nana agbenɔnɔ nyona ɖe edzi” ale gbegbe be “eléa ame ƒe agbe ɖe te ɣeyiɣi didi.” Nyadzɔdzɔgbalẽa yi edzi be, amesi dzi woaka ɖo manɔmee la, “ame mate ŋu anɔ te ɖe agbemenyawo nu o.”\nEsi wòhiã vevie be míaka ɖe ame aɖe dzi ta la, ameka dzie míate ŋu aka ɖo si matrɔ mí ato eme o?\nKa Ðe Yehowa Dzi tso Dzi Blibo Me\nBiblia gblɔ na mí be: “Ðo ŋu ɖe Yehowa ŋu tso dzi blibo me.” (Lododowo 3:5) Le nyateƒe me la, Mawu ƒe Nya dea dzi ƒo na mí edziedzi be míaka ɖe mía Wɔla, Yehowa Mawu, dzi.\nNukatae míate ŋu aka ɖe Mawu dzi? Gbã, elabena Yehowa Mawu le kɔkɔe. Nyagblɔɖila Yesaya ŋlɔ bena: “Kɔkɔe, kɔkɔe, kɔkɔe enye Yehowa.” (Yesaya 6:3) Ðe kɔkɔenyenye ƒe nukpɔsusua medzea ŋuwò oa? Le nyateƒe me la, ele be wòadze ŋuwò elabena Yehowa ƒe kɔkɔenyenye fia be edza, nugbegblẽwɔwɔ aɖeke mekpɔ ŋusẽ ɖe edzi o, eye woate ŋu aka ɖe edzi bliboe. Mate ŋu azu ame tovo alo ame gbegblẽ gbeɖe o, eye mate ŋu atrɔ mí ato eme gbeɖegbeɖe o.\nGawu la, míate ŋu aka ɖe Mawu dzi le ŋutete kple didi si le esi be yeakpe ɖe amesiwo subɔnɛ ŋu ta. Le kpɔɖeŋu me, eƒe ŋusẽ si ƒo ɖesiaɖe ta, wɔnɛ be wòwɔa nusi dze. Eƒe dzɔdzɔenyenye kple nunya deblibo la kpɔa ŋusẽ ɖe alesi wòwɔa nui dzi. Eye eƒe lɔlɔ̃ si ɖeke mesɔ kplii o ʋãnɛ be wòɖea afɔ. Apostolo Yohanes ŋlɔ bena: “Mawu enye lɔlɔ̃.” (Yohanes I, 4:8) Mawu ƒe lɔlɔ̃ kpɔa ŋusẽ ɖe nusianu si wòwɔna dzi. Yehowa ƒe kɔkɔenyenye kple eƒe nɔnɔme ɖedzesi bubuwo na be wònye Fofo nyui, amesi dzi míate ŋu aka ɖo bliboe. Womate ŋu aka ɖe naneke alo ame aɖeke dzi wu Yehowa o.\nKa Ðe Yehowa Dzi be Nàkpɔ Dzidzɔ\nSusu nyui bubu si tae míaɖo ŋu ɖe Yehowa ŋue nye be esea nu gɔme na mí wu ame bubu ɖesiaɖe. Enyae be amegbetɔ ɖesiaɖe hiã na ƒomedodo si le dedie, si anɔ anyi adidi, si ŋu kakaɖedzi le la me nɔnɔ kple Wɔla la. Amesiwo le ƒomedodo ma tɔgbe me sena le wo ɖokuiwo me be yewole dedie wu. Fia Dawid ƒo nya ta be: “Woayra ŋutsu, si tsɔ eƒe ŋuɖoɖo ɖo Yehowa dzi.” (Psalmo 40:5) Ame miliɔn geɖe gblɔa Dawid ƒe tamesusu me nya siawo ke egbea.\nBu kpɔɖeŋu aɖewo ŋu kpɔ. Doris nɔ Dominican Republic, Germany, Greece, kple United States kpɔ. Egblɔ be: “Dzi le dzɔyem ŋutɔ be meka ɖe Yehowa dzi. Enya alesi wòakpɔ nye ŋutilã me, gbɔgbɔ me, kple seselelãme nuhiahiãwo gbɔe nam. Eyae nye xɔlɔ̃ vavãtɔ kekeake si ate ŋu anɔ ame si.” Wolfgang, si nye senyaŋuɖaŋuɖola, ɖe eme be: “Dzidzɔe wònye be woate ŋu aka ɖe ame aɖe si tsɔ ɖe le wò nyonyo me vevie, amesi ate ŋu awɔ nusi aɖe vi na wò—eye wòawɔe hã—la dzi!” Ham, si wodzi ɖe Asia gake wòle Europa fifia la, gblɔ be: “Meka ɖe edzi be Yehowa nya nusianu, eye medaa vo o, eyata edzɔ dzi nam be meɖo ŋu ɖe eŋu.”\nLe nyateƒe me la, menye mía Wɔla la ko dzie wòhiã be mía dometɔ ɖesiaɖe naka ɖo o, ehiã be míaka ɖe amewo hã dzi. Le esia ta la, Yehowa, si nye mía xɔlɔ̃ si si nunya kple nuteƒekpɔkpɔ le, ɖo aɖaŋu na mí le amesiwo ƒomevi dzi wòle be míaka ɖo ŋu. To Biblia xexlẽ nyuie dzi la, míate ŋu ade dzesi aɖaŋu si wòɖo le nya sia ŋu.\nAmesiwo Dzi Míate Ŋu Aka Ðo\nHakpala la ŋlɔ bena: “Migaɖo ŋu ɖe amegãwo, amegbetɔvi, siwo mate ŋu axɔ na ame o la ŋu o.” (Psalmo 146:3) Nya siawo siwo tso gbɔgbɔ me kpe ɖe mía ŋu míekpɔe be míate ŋu aka ɖe ame geɖe dzi o. Míekana ɖe amesiwo ŋu wodea bubui be wonye xexe sia me ƒe “amegãwo,” abe nunyala bibiwo alo dɔwɔna veviwo ŋutinunyalawo gɔ̃ hã ene, dzi kokoko o. Zi geɖe la, vodada nɔa woƒe aɖaŋuɖoɖowo me, eye kaka ɖe ‘amegã’ mawo dzi ate ŋu ana mɔkpɔkpɔ nabu ɖe mí kaba.\nGake mele be esia nawɔe be míagaka ɖe amesiame dzi o. Ke hã, ele be míaɖɔ ŋu ɖo ne míele amesiwo dzi míaka ɖo tiam. Dzidzenu kae wòle be míazã? Ðewohĩ blema Israel-dukɔa ƒe kpɔɖeŋu aɖe ate ŋu akpe ɖe mía ŋu. Esi wòva hiã be woatia amesiwo woatsɔ agbanɔamedzi kpekpewo ade asi na le Israel la, woɖo aɖaŋu na Mose be wòatia “ŋutsu zãzɛwo le dukɔ la dome, amesiwo vɔ̃a Mawu, ɖia anukware, eye woléa fu ŋubiabiã.” (Mose II, 18:21) Nukae míate ŋu asrɔ̃ tso esia me?\nŊutsu siawo ɖe mawumenɔnɔme aɖewo fia hafi woka ɖe wo dzi tsɔ agbanɔamedziwo na wo. Woɖee fia do ŋgɔ be yewovɔ̃a Mawu; dea bubu deto Wɔla la ŋu eye wovɔ̃na na nusi medzea eŋu o la wɔwɔ. Edze ƒã be amesiame kpɔ be ŋutsu siawo dzea agbagba vevie le Mawu ƒe dzidzenuwo me lelé ɖe asi me. Wotsri viɖe ƒoɖiwo, si ɖe agbenyuinɔnɔ ŋutete si akpe ɖe wo ŋu be ŋusẽ si su wo si mana be woazu ame tovowo o la fia. Womezã alesi amewo ka ɖe wo dzi la le mɔ gbegblẽ nu tsɔ di woa ŋutɔwo, woƒe ƒometɔwo, alo xɔlɔ̃wo, ƒe viɖewoe o.\nÐe susu manɔ eme be míawo hã míazã dzidzenu ma tɔgbe egbea ne míele amesiwo dzi míaka ɖo tiam oa? Ðe míenya amesiwo ƒe agbenɔnɔ ɖee fia be wovɔ̃a Mawua? Ðe woɖoe kplikpaa be yewoalé eƒe agbenyuinɔnɔ ƒe dzidzenuwo me ɖe asia? Ðe woléa wo ɖokui be yewomawɔ nusiwo mesɔ oa? Ðe wodzea agbagba be yewomatrɔ nɔnɔme aɖe be wòade yewo ŋutɔwo ko dzi alo awɔ nusiwo woa ŋutɔwo ko di oa? Ðikeke mele eme o be ŋutsu kple nyɔnu siwo ɖea nɔnɔme mawo fiana la dze be míaka ɖe wo dzi.\nƔeaɖewoɣi ƒe Numadeamedziwo Megaɖe Dzi le Ƒowò O\nNe míele amesi dzi míaka ɖo tiam la, ele be míagbɔ dzi ɖi, le esi wònye be exɔa ɣeyiɣi hafi woate ŋu aka ɖe ame dzi ta. Nunyanu si míawɔ enye be míanɔ kakam ɖe amea dzi ʋɛʋɛʋɛ. Aleke míawɔ emae? Míate ŋu anɔ ŋku lém ɖe amea ƒe agbenɔnɔ ŋu hena ɣeyiɣi aɖe, ade dzesi alesi wòwɔa nu le nɔnɔme aɖewo me. Ðe woate ŋu aka ɖe amea dzi le nu suewo mea? Le kpɔɖeŋu me, ɖe wòtrɔa nusiwo wòɣe la vɛ abe alesi wòdo ŋugbee enea, eye ɖe wòwɔna ɖe game siwo mieɖo dzia? Ne ewɔnɛ la, ekema míate ŋu aka ɖe eyama dzi vɔvɔ̃manɔmee le nya gãwo hã me. Esia wɔ ɖeka kple gɔmeɖose sia be: “Amesi wɔa nuteƒe le nu suetɔ ke me la, enyea nuteƒewɔla le nu geɖewo hã me.” (Luka 16:10) Ne míegbɔ dzi ɖi hewɔ tiatia la, akpe ɖe mía ŋu be míaƒo asa na dzigbãnya gãwo.\nKe ne ame aɖe trɔ mi to eme ya ɖe? Biblia srɔ̃lawo aɖo ŋku edzi be le zã si me wolé Yesu Kristo la, eƒe apostoloawo gblẽe ɖi nublanuitɔe. Yuda Iskariot trɔ eta, eye bubuawo si le egbɔ le vɔvɔ̃ ta. Petro gɔ̃ hã gbe nu le Yesu gbɔ zi etɔ̃. Gake Yesu kpɔe dze sii be Yuda ɖeka koe ɖoe koŋ ɖe afɔa. Togbɔ be wogblẽ Yesu ɖi le ɣeyiɣi vevi ma me hã la, mena wògbe kpeɖoɖo alesi wòka ɖe apostolo 11 susɔeawo dzi na wo le kwasiɖa ʋɛ aɖewo megbe o. (Mateo 26:45-47, 56, 69-75; 28:16-20) Nenema ke ne míese le mía ɖokui me be ame aɖe si dzi míeka ɖo trɔ mí to eme la, anyo be míadze agbagba abu eŋu akpɔ ne ɖe wòɖoe koŋ wɔe loo alo ŋutilã ƒe gbɔdzɔgbɔdzɔ ƒe nuɖikpeamee na.\nÐe Woate Ŋu Aka Ðe Dzinyea?\nEle be amesi ɖoe be yeatia amesi dzi yeaka ɖo la nabia eɖokui le nyateƒe me be: ‘Ðe woate ŋu aka ɖe dzinyea? Kakaɖedzi ƒe dzidzenu si sɔ kawoe madi tso ɖokuinye kple ame bubuwo si?’\nÐikeke mele eme o be amesi dzi woaka ɖo la toa nyateƒe ɣesiaɣi. (Efesotɔwo 4:25) Metrɔa asi le eƒe nyawo ŋu be woasɔ na eƒe nyaselawo ale be yeakpɔ viɖewo tso eme o. Eye ne amesi dzi woaka ɖo do ŋugbe la, ewɔa nusianu si wòate ŋui hewɔna ɖe eƒe ŋugbedodoa dzi. (Mateo 5:37) Ne ame aɖe gblɔ eƒe dzimenya na amesi dzi woaka ɖo la, meʋua go nya la o. Amesi dzi woaka ɖo la wɔa nuteƒe na srɔ̃a. Mekpɔa gbɔdɔdɔ ƒe nuwɔna siwo woɖena fiana o, mesusua gbɔdɔdɔ me nuwɔnawo ŋu o, eye meɖoa ahiãmo na amesi menye srɔ̃a o. (Mateo 5:27, 28) Amesi dzi míate ŋu aka ɖo la wɔa dɔ kutrikukutɔe be wòakpɔ eɖokui kple eƒe ƒomea dzi eye medina be yeakpɔ ga to ame bubuwo tete ɖe to me o. (Timoteo I, 5:8) Ŋɔŋlɔa me dzidzenu siawo siwo anɔ susu me na mí akpe ɖe mía ŋu be míanya amesiwo dzi míate ŋu aka ɖo. Gawu la, ne mía ŋutɔwo hã míewɔ ɖe agbenɔnɔ me dzidzenu mawo dzi la, awɔe be amewo nate ŋu aka ɖe mía dzi.\nXexe si me woate ŋu aka ɖe amewo katã dzi le eye amesi dzi woka ɖo matrɔ ame ato eme o la me nɔnɔ avivi ŋutɔ! Drɔ̃e aɖe koe esia nyea? Menye drɔ̃e na amesiwo tsɔa Biblia me ŋugbedodowo nu vevii o, elabena Mawu ƒe Nya gblɔ “anyigba yeye” dzeani aɖe si me amebeble, aʋatsokaka, dɔléle, kple ku gɔ̃ hã manɔ o ƒe vava ŋu nya ɖi! (Petro II, 3:13; Psalmo 37:11, 29; Nyaɖeɖefia 21:3-5) Ðe manyo be nàwɔ numekuku bubuwo tso mɔkpɔkpɔ sia ŋu oa? Adzɔ dzi na Yehowa Ðasefowo be woagblɔ nyati sia kple nyati vevi bubuwo ŋuti nyatakaka geɖe na wò.\nNe míekana ɖe amewo dzi o la, dzi madzɔ mí o\nYehowa dzie wòle be míaka ɖo wu\nMí katã míehiã ƒomedodo si nɔ te ɖe kakaɖedzi sẽŋu si anɔ mía kple ame bubuwo dome dzi\nƉoe Ɖe Amewo Ɖoe Ɖe Amewo Kakaɖedzi Hiã be Woanɔ Agbe si me Dzidzɔ Le\nw03 11/1 axa 4-7\nÐe Wòle Be Woaka Ðe Amesiame Ko Dzia?\nNyɔnu Siwo Do Dzidzɔ Na Yehowa Ƒe dzi\nNyɔnu Kristotɔ Wɔnuteƒewo—Mawu Subɔla Siwo Ŋu Asixɔxɔ le\nYehowa Fia Num Tso Nye Ðevime\nTu Nunana ƒe Gbɔgbɔ Ðo\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA November 2003\nƉoe Ɖe Amewo Ɖoe Ɖe Amewo GBETAKPƆXƆ—TATA SI MÍESRƆ̃NA November 2003\nGBETAKPƆXƆ—TATA SI MÍESRƆ̃NA November 2003